Cornelis (Kerneels) Tobias Breytenbach (13 April 1952-) is 'n Afrikaanse skrywer. Benewens sy werk as joernalis en uitgewer publiseer hy onder meer verskeie kortverhale, 'n kortverhaalbundel en drie romans verskyn uit sy pen. Hy is ook verantwoordelik vir die verwerking van Deon Opperman se dramas Hartland, Kruispad en Donkerland in romans. Verder publiseer hy ook kookboeke, grapboeke en vertaal hy ook van die skrywer Rose Impey se werk. Vir sy kortverhaalbundel Morsdood van die honger ontvang hy die CNA-prys in 1992. Sy romans is Ester (2014), Piekniek by Hangklip (2011) en Glimlag (1993). Cornelis Tobias Breytenbach is op 13 April 1952 as die oudste van twee kinders in Emmarentia, Johannesburg gebore. Hy het ’n jonger suster, Elsebe. Sy pa, Braam Breytenbach, was ’n inspekteur van onderwys en sy ma was Elsa Marie Schumann, dogter van die dramaturg P.W.S. Schumann. Sy laerskoolopleiding kry hy by die Laerskool Generaal Alberts in Alberton en hy matrikuleer in 1969 aan die Hoërskool Alberton.


Die Hyundai Accent (Koreaans: 현대 엑센트), of Hyundai Verna (현대 베르나) in Suid-Korea, is 'n klein gesinsmotor wat deur Hyundai vervaardig was. In Australië was die eerste geslag modelle Hyundai Excel genoem, 'n naam wat deur die Accent se uitvoervoorganger gebruik is. Die Accent is in 2000 vervang deur die Hyundai Verna in Suid-Korea, hoewel dit die naam "Accent" behou het in die meeste internasionale markte. Die Accent word vir die Sjinese mark vervaardig deur Beijing Hyundai Co, 'n gesamentlike onderneming met Beijing Automotive Industry Corporation vir die Russiese mark in Taganrog. In Meksiko word die Accent deur Chrysler bemark as die Dodge Attitude, en voorheen as die Verna deur Dodge. Tot in 2006 is dit in Venezuela deur Chrysler bemark as die Dodge Brisa. Die Brisa was gemonteer deur Mitsubishi Motors by sy aanleg in Barcelona, Venezuela. Sedert 2002 is dit die langste vervaardigde (dus oudste model) klein gesinsmotor wat nog verkoop word in Noord-Amerika. Die Hyundai Accent is in 2008 as die betroubaarste subkompakte motor aangewys deur JD Power and Associates. Wikimedia Commons het meer media in die kategorie Hyundai Accent.


Onomatopee of klanknabootsing is 'n stylfiguur waar een of meer woorde gebruik word om 'n klank na te maak. Die term 'onomatopee' is afkomstig van Oud-Grieks: ὄνομα (naam) + ποιέω (ek maak). Soms word die term onomatopoëties ook gebruik. Ouers wat hulle kinders leer praat maak dikwels van onomatopee gebruik. So kan 'n hond as 'n woef, 'n kat as 'n miaau en 'n koei as 'n moo beskryf word. Reduplikasie (verdubbeling van woorde) word ook soms ingespan, so kan 'n trein as 'n tjoek-tjoek en 'n kar as 'n toet-toet beskryf word. Onomatopee word ook gereeld as stylmiddel in poësie en ander letterkundige werke aangetref (byvoorbeeld: Met dof-sware plof, soos koeëls in die stof, kom die eerste druppels neer). Dit word ook algemeen in strokiesverhale ingespan. Onomatopee kom in alle tale voor. Die woord vir kat in Chinees is byvoorbeeld "māo" (貓/猫).


Ontsteking kan na een van die volgende verwys: Ontsteking (inflammasie), reaksie van die immuunstelsel op 'n infeksie of irritasie. Ontstekingstelsel, die ontsteking van 'n lug-brandstofmengsel in 'n binnebrandenjin. Ontsteker, 'n toestel wat plofstof ontsteek.


Die Gereformeerde kerk Eldoret was die gemeente van die Gereformeerde Kerke in Suid-Afrika in Eldoret, in Kenia. Na die Anglo-Boereoorlog het ’n groot aantal Afrikaners hulle vaderland verlaat en hulle in die destydse Duits-Oos-Afrika (Tanzanië) en Brits-Oos-Afrika (Kenia) gaan vestig. Moontlik het hulle nie kans gesien om op die puin van die oorlog opnuut te begin nie, selfs al het sommige hulle dan ook in ’n ander vesting van die veroweraar gaan vestig. Die trek na die noorde het ’n bootreis na Mombasa, ’n meer as 640 km lange treinreis na Nakuru en dan ’n reis per ossewa na die gebied op die hoogland, wat vir boere uitgesit is, behels. In 1907 word ’n brief van een van die trekkers van Limuru na die Gereformeerde Kerk se Algemene Vergadering van Transvaal gestuur met die versoek om ’n predikant te stuur om die Gereformeerde lidmate te bedien. Die Vergadering het egter nie genoeg geld om ’n predikant na Kenia te stuur nie.


Mobile [moʊˈbiːl] is die oudste stad in die Amerikaanse deelstaat Alabama en 'n belangrike seehawe vir die streek aan die Golf van Meksiko. Die geskiedenis en welvaart van Mobile, wat in 1702 deur Franse setlaars gestig is, word al drie eeue lank ten nouste met die ontwikkeling van sy hawe verbind. Dit was die eerste nedersetting in Noord-Amerika waar die Franse Mardi Gras of karnaval-feesvierings gehou is, en die stad, wat steeds 'n leidende rol in die politieke, ekonomiese en kulturele geskiedenis van die Amerikaanse Golfkus gespeel het, bewaar sy ryk kulturele erfenis met trots. Kort voor die uitbreek van die Amerikaanse Burgeroorlog was Mobile die laaste hawe waar Afrikane as slawe na die Verenigde State ingevoer is. Gedurende die onstuimige jare van die Amerikaanse Burgerregtebeweging in die 1960's het die stad 'n simbool van verdraagsaamheid geword waar geen gewelddadige betogings plaasgevind het nie. Vandag is Mobile een van die etnies en kultureel mees diverse stede in die Amerikaanse Suide. Omvangryke beleggings in die streek se nywerheidsektor en infrastruktuur het in die laat 20ste en vroeë 21ste eeu 'n nuwe ekonomiese optimisme aangewakker wat ongeëwenaar is sedert die bloeitydperk van die katoenbedryf in die 19de eeu.


Bitcoin (₿) verwys na 'n elektroniese geldeenheid, asook na die oopbronsagteware wat ontwerp en geskryf is om dit te kan munt en gebruik. Dit is van die eerste implementerings van kriptogeld, wat in 1998 beskryf is deur Wei Dai op die cypherpunks elektroniese poslys. Satoshi Nakamoto (die pseudoniem van 'n onbekende persoon of groep) het dit in 2009 geïmplementeer. Bitcoin is die eerste aanwending van 'n blokketting. Eienaars van Bitcoin kan van verskeie webwerwe gebruik maak om Bitcoin vir nasionale geldeenhede soos Suid-Afrikaanse rand, Amerikaanse dollar, of euro te verruil, en kan dit as betaalmiddel vir goedere en dienste by 'n aantal verskaffers gebruik. Bitcoin is 'n gedesentraliseerde digitale geldeenheid, sonder beheer deur 'n sentrale bank of enkele administrateur, wat van gebruiker tot gebruiker in die eweknie-bitcoin-netwerk gestuur kan word sonder dat tussengangers nodig is. Transaksies word deur kriptografiese metodes deur netwerknodusse geverifieer en opgeneem in 'n grootboek wat 'n blokketting genoem word. Bitcoins word geskep as 'n beloning vir 'n proses wat "mynbou" genoem word. Dit kan verruil word vir ander geldeenhede, produkte en dienste.


Zinniaville is 'n dorpsgebied in Rustenburg in die Noordwesprovinsie van Suid-Afrika. Onder die vorige bedeling was dit 'n eksklusiewe woonbuut vir Indiërs gewees. Sedert die einde van apartheid in 1944 is dit besig om spoedig uit te brei en val onder die Rustenburg Plaaslike Munisipaliteit wat onder die Bojanala-distriksmunisipaliteit ressorteer. Lys van dorpe in Suid-Afrika Subplek Zinniaville tydens 2011-sensus Hierdie Suid-Afrika-verwante artikel is slegs 'n saadjie. U kan ons wikipedia help deur dit uit te brei.


Die senaat probeer om die seerowerprobleem in Silisië op te los en maak dit 'n praetoriaanse opdrag aan M. Antonius. The End of the Roman Republic, 146 to 44 BC: Conquest and Crisis Edinburgh history of ancient Rome C. E. W. Steel, Edinburgh University Press, 2013, ISBN 0-7486-1944-5, ISBN 978-0-7486-1944-3


Suid-Afrikaanse Ambassade in Berlyn Hoofsetel van die RSA se diplomatieke sending in die Federale Republiek van Duitsland Ambassadeur Sy Edele Horst Brammer Chargé d'Affaires a.i. Straatadres Südafrikanische Botschaft Tiergartenstrasse 18 10785 Berlin Ontwerp mma architects Mphethi Moroleje · Luyanda Mpahlwa Alun Samuels · Gandhi Maseko Johannesburg · Kaapstad · Berlyn Webtuiste suedafrika.org Die Suid-Afrikaanse Ambassade in Berlyn is in die sogenaamde Diplomatieke Buurt (Botschaftsviertel) in die Sentraal-Berlynse stadsbuurt Tiergarten geleë. Die gebou is tussen 2002 en 2003 as die hoofsetel van die Republiek van Suid-Afrika se diplomatieke sending in die Federale Republiek van Duitsland opgerig en op 14 November 2003 amptelik ingewy. mmastudio.co.za: South African Embassy in Berlin, Germany. Besoek op 24 April 2016 baunetz.de: Transparentes Rückgrat - Botschaft Südafrikas in Berlin eröffnet. Besoek op 24 April 2016 Wikimedia Commons het meer media in die kategorie Suid-Afrikaanse Ambassade in Berlyn. (de) (en) Amptelike webwerf Koördinate: 52°30′34″N 13°21′41″O / 52.50944°N 13.36139°O / 52.50944; 13.36139


Die Suid-Afrika-huis in Londen is die setel van die Suid-Afrikaanse hoë kommissaris en 'n Suid-Afrikaanse konsulaat in die Verenigde Koninkryk. Suid-Afrika-huis lê besonder sentraal in Londen. Dit is op die hoek van Strandstraat, teenoor Trafalgarplein met die gedenksuil ter ere van lord Horatio Nelson, naby die Sint James-paleis, die National Gallery en langs die kerk St Martin-in-the-Fields. S.A. Huis is ontwerp deur sir Herbert Baker, sy assistent A.C. Scott en die ingenieur dr. Oscar Faber. Die opdrag was dat die fasade sou aanpas by die aanliggende geboue. Dit is opgerig op die terrein van die destydse Morley's Hotel en aanliggende perseel en die bou-aannemer was die firma Holland Hannen en Cubitts. Koning George V het die sierlike gebou in liggrys portlandklip met Korinthiese suile op 22 Junie 1933 geopen. Ook aanwesig was koningin Mary, genl. Jan Smuts en die hoë kommissaris Charles te Water. Tydens die Tweede Wêreldoorlog het genl. Smuts soms hier gewoon en is die gebou tydens 'n Duitse lugaanval effens beskadig. Vanaf 1961 tot 1993 het S.A. Huis die Suid-Afrikaanse ambassade gehuisves.


Carl Martin Kriel (gebore 14 September 1969 in Johannesburg) is die hoof uitvoerende beampte van die Suid-Afrikaanse burgerregte-organisasie AfriForum. Kriel is getroud met Ella Johanna (Née Potgieter), ’n opvoedkundige sielkundige en hulle het vyf kinders. Kriel het in Pretoria grootgeword waar hy aan die Hoërskool Pretoria-Noord gematrikuleer het. Hy het sy B.A.-graad in 1990 aan die Universiteit van Pretoria (UP) verwerf sowel as ’n hoëronderwysdiploma in 1991 en sy honneursgraad in 1992. In 1996 het hy sy meestersgraad in politieke geografie aan UP behaal. In 1991/92 het Kriel op die studenteraad van Tukkies gedien. Hy het na die voltooiing van sy studies drie jaar by die Hoërskool Centurion skoolgehou. Daarna het hy by die vakbond Solidariteit aangesluit en was die hoof van bemarking en -ledevoordele net voor die stigting van AfriForum. Kriel is sedert 1999 in diens van die Solidariteit-beweging. In 2006 het hy die leiding in die stigting van die burgerregte-inisiatief AfriForum geneem. AfriForum staan aan die spits van ’n wye verskeidenheid veldtogte ter beskerming van burgerregte.


Party van Caesar se gesante word in Armorica deur die Veneti gevangegeneem. Caesar, Decimus Brutus en Publius Crassus val Armorica, die Loire se monding en Aquitanië aan. Slag van Morbihan Baai - Die Romeine verslaan die vloot van die Veneti. Caesar trek na Belgica, in die noorde, en verslaan die Morini en die Menapii. A Global Chronology of Conflict: From the Ancient World to the Modern Middle East Spencer C. Tucker, ABC-CLIO, 2009, ISBN 1851096728, ISBN 9781851096725


Vivian Braaf is 'n Suid-Afrikaanse akteur, regisseur en toneelskrywer. Hy is die broer van Peter Braaf. In die vroeë tagtigerjare studeer hy aan die Kaap Skiereiland Technikon. Hy is eers as akteur verbonde aan Cape Flats Players en begin dan om sy eie dramas, soos “Die bulldozers het gekom”, te skryf vir opvoering. In 1985 stig hy die Pensinsula Group for Performing Arts, vir wie hy dramas skryf en opvoerings regisseur. Later besluit hy om die kennis wat hy by die Cape Flats Players opgedoen het, aan te wend vir meer Christelike opvoerings. By die Anglikaanse Kerk in Blackheath naby Kaapstad stig hy dan die Pure Image-groep, wat hom daarvoor beywer om 'n geestelike boodskap uit te dra aan die gemeenskap en terselfdertyd aktueel te wees en voer so onder andere “Elke duiwel kry sy dag” en “Practice wat djy preach” op. In 1996 is hy ook verantwoordelik vir die reëling van die Blackheath Kunstefees in die Blackheath Gemeenskapsaal, waar verskillende amateur dramagroepe van die omgewing dramas van plaaslike skrywers soos Melvin Whitebooi opvoer. So poog hy om 'n liefde vir drama by die jongmense te kweek.


Lynnwood Park is 'n klein voorstad in die ooste van Pretoria, Suid-Afrika. Dit is tussen Lynnwood Glen en Faerie Glen geleë. Die ingang na die Faerie Glen-natuurreservaat, met sy vele staproetes, lê direk noord van Lynnwood Park. "Subplek Lynnwood Park". Sensus 2011. Hierdie artikel omtrent 'n plek in Pretoria en omgewing is slegs ’n saadjie. Jy kan Wikipedia help deur dit uit te brei.


Newlands is 'n klein voorstad in die suidooste van Pretoria, Suid-Afrika. "Subplek Newlands". Sensus 2011. Hierdie artikel is ’n saadjie. Voel vry om Wikipedia te help deur dit uit te brei.


Die Gereformeerde kerk Pretoria-Meintjeskop is die derde jongste gemeente in die Gereformeerde Kerk (GKSA) se Klassis Pretoria-Moot. Dié gemeente, net noord van Meintjeskop en van die Uniegebou, is in April 1963 gestig. Anders as die NG gemeente Meintjeskop (1964), wat ’n baie beperkte geografiese gebied rondom Arcadia beslaan het en dan ook weens demografiese verskuiwings in die omgewing by Arcadia ingelyf is, sluit die Gereformeerde kerk Pretoria-Meintjeskop heelwat meer voorstede of buurte in: Riviera, Rietondale, Queenswood, Kilnerpark, en gedeeltes van Arcadia, Capital Park, Prinshof en Villieria. Ten spyte van dié betreklik groot gebied vir ’n stedelike gemeente het Pretoria-Meintjeskop in 2020 net 178 belydende en 31 dooplidmate gehad, vergeleke met 270 en 65 sowat 20 jaar tevore. Aanvanklik is die gemeente se eredienste in die SA Vrouefederasie se Saamstaansaal gehou. Daarna was die skoolsaal van die Laerskool Riviera by Rosestraat 11 jaar lank die gemeente se kerkplek. Wes van die saal, aan Voortrekkersweg, staan vandag nog ’n mooi voorbeeld van die Art Deco-boustyl wat jare lank die tuiste van die Paul Kruger-kinderhuis was.


LGBT-regte in Suid-Afrika Regte Burgerlike verbintenis • Selfdegeslaghuwelik Bekende persone Zoliswa Nkonyana • Simon Nkoli • Edwin Cameron • Pieter-Dirk Uys • Charl van den Berg • Zackie Achmat Kultuur Gayle • IsiNgqumo Gebeure Kaapstad Pride • Durban Pride • Johannesburg Pride • Soweto Pride Media Wrapped • Behind the Mask Ander Korrektiewe verkragting   Edwin Cameron (gebore 15 Februarie 1953 in Pretoria) is 'n oudregter van die Konstitusionele Hof van Suid-Afrika. Hy is bekend vir sy aktivisme vir die beskerming van mense met MIV/vigs en die regte van LGBT-mense. Nelson Mandela het hom as "een van die helde van die nuwe Suid-Afrika" beskryf. Cameron is in Pretoria gebore. Sy pa is na 'n motorongeluk in hegtenis geneem en sy moeder het nie genoeg geld gehad om hom op te voed nie. Daarom het hy sy kinderjare as 'n weeskind in Queenstown deurgebring. Toe Cameron nege was, is sy ouer suster oorlede. Witness to AIDS, Tafelberg, Cape Town: 2005. Justice: A Personal Account, Tafelberg, Cape Town: 2014. "Edwin Cameron", Media AIDS. Wikimedia Commons het meer media in die kategorie Edwin Cameron.


Aloysius A. Sauls (Loit Sōls in die volksmond, op fonetiese wyse) is ’n Suid-Afrikaanse skrywer. Hy is op 14 Februarie 1957 in Retreat, 'n voorstad van Kaapstad, gebore as een van drie kinders van 'n Khoekhoenma en Afrikanerpa; hy het laasgenoemde nooit geken nie. Hy groei tot op vyfjarige ouderdom op in Kirstenbosch (Protea Village), maar omstandighede laat hom in een weeshuis ná die ander beland. Die laaste een verlaat hy op vyftienjarige ouderdom, sowel as die kerk en die skool, nadat hy standerd sewe (die huidige graad nege) geslaag het. Hy doen allerhande los werkies om aan die lewe te bly, soos afleweringsbode en boodskapper op 'n fiets, skoonmaker, rakpakker en versendingsklerk. Dan word hy aangestel as vensteruitstaller by Pep Stores, wat hom die geleentheid gee om meer van die land te sien. Hierna kom hy in aanmerking vir 'n staatsbeurs en hy studeer grafiese ontwerp en beeldhouwerk aan die Technikon Skiereiland en werk daarna as grafiese ontwerper by die tydskrif You. Hy is verantwoordelik vir die ontwerp van die tydskrif se logo en korporatiewe beeldmateriaal.


Pieter Strauss, ’n Suid-Afrikaanse skrywer is op 8 November 1960 op Kenhardt in die Noord-Kaap gebore, waar hy groot word en aan die plaaslike hoërskool matrikuleer. Na skool doen hy sy verpligte militêre diensplig, waartydens hy in Noord-Namibië kennis maak met die wrede werklikheid van oorlog. Aan die Universiteit van Stellenbosch behaal hy dan die B.A.-graad en B.A. Honneurs-graad in Afrikaans en Nederlands. Hier is hy lid van die Letterkundige Laboratorium onder leiding van Lina Spies en redakteur van Penseel, 'n tydskrif vir studente digters en skrywers. Hy bekwaam homself as onderwyser en is as Afrikaans onderwyser verbonde aan die Hoërskool Stellenberg in Bellville. As bedrewe musikant is hy lid van die orkes Tokkel los! Hierdie orkes sing van sy komposisies en toonsettings en neem ook daarvan op CD op, onder andere op die CD “Hartlangs huis toe”. Vir Die Burger lewer hy gereeld artikels oor die Noord-Kaap en sy mense. Hy is getroud met Johanna en hulle het twee seuns, Petri en Dian. Van sy gedigte en kortverhale word opgeneem in literêre en ander tydskrifte, soos Stet, Tydskrif vir Letterkunde, Upstream, New Contrast, Huisgenoot en De Kat, terwyl hy ook op die webwerf van LitNet publiseer.


Sidney Atkinson (1901–1977) was 'n Suid-Afrikaanse atleet. Hy was die wenner van die goue medalje in die 110 m-hekkies vir mans by die 1928-Olimpiese Spele in Amsterdam, asook die silwermedalje in dieselfde item in 1924 in Parys. Sidney James Montford "Sid" Atkinson is op 14 Maart 1901 in Durban gebore. Hy word in 1922 internasionaal bekend nadat hy die 110 m-hekkies in 15,2 en die 400 m-hekkies in 56,5 sekondes hardloop. Hy was ook 'n kranige verspringer. Op die Olimpiese Somerspele 1924 eindig hy tweede, net agter die Amerikaner Daniel Kinsey (goud) en voor die Sweed Sten Pettersson (brons). By die volgende Olimpiese Spele wen hy goud deur die Amerikaanse wêreldrekordhouer Steve Anderson te verslaan, wat tweede geëindig het. Hy is op 31 Augustus 1977 in Durban oorlede. 1924 Olimpiese Somerspele - 15,0 s 1928 Olimpiese Somerspele - 14,8 s HAT Taal-en-feitegids, Pearson, Desember 2013, ISBN 978-1-77578-243-8 Sid Atkinson Geargiveer 30 Augustus 2011 op Wayback Machine. sports-reference.com Wikimedia Commons het meer media in die kategorie Sid Atkinson.


Die Gereformeerde kerk Vanderbijlpark-Noord was die jongste en ook die kleinste van die vier gemeentes van die GKSA wat tussen 1951 en 1988 op die nywerheidsdorp Vanderbijlpark in die suide van die huidige provisie Gauteng gestig is. Die kerkgebou was op die hoek van Bequerrel- en Lodgestraat. Weens die afname in die getal Gereformeerde lidmate op die dorp (in 1997 was die sieletal byvoorbeeld 1 778, vergeleke met 852 einde 2015), is al vier die gemeentes mettertyd ingelyf sodat net Vanderbijlpark-Trinitas, gestig in 2009, oorbly. Die Gereformeerde kerk Vanderbijlpark het in 1951 van die Gereformeerde kerk Vereeniging afgestig nadat ’n staalnywerheid hier gevestig is. In Mei 1962 het dit nodig geword om Vanderbijlpark-Suid af te stig en uit dié gemeente het die Gereformeerde kerk Vanderbijlpark-Oos op 9 Junie 1974 ontstaan. Veertien jaar, in 1988, later het die Vanderbijlpark-Noord aan die beurt gekom. Nadat Vanderbijlpark en Vanderbijlpark-Noord se lidmate skerp afgeneem het (laasgenoemde het reeds in 1997 net 122 belydende en 34 dooplidmate gehad), het die twee gemeentes in 2000 saamgesmelt as die Gereformeerde kerk Vanderbijl met 256 belydende en 66 dooplidmate.


Spesiale pleidooi is 'n drogredenasie om 'n spesiale vergunning te maak as daar 'n geval is wat teenstrydig is met 'n hipotese om die hipotese te probeer beskerm. Gewoonlik het hierdie spesiale vergunning 'n klein waarskynlikheid. Nog 'n definisie: Wanneer die persoon die ooglopende gevolgtrekking probeer wegredeneer deur gebruik te maak van spesiale omstandighede omdat die gevolgtrekking teenstrydig is met sy siening. Oor die algemeen maak mense nie geld deur te dobbel nie. Behalwe die roulettewiel. Dit is anders as ander dobbelspeletjies. Hierdie artikel is ’n saadjie. Voel vry om Wikipedia te help deur dit uit te brei.


Die won (Koreaans: 원; simbool: ₩; ISO-kode: KRW) of die Koreaanse Republiek Won is die geldeenheid van Suid-Korea. 'n Enkele won word verdeel in 100 jeon, die monetêre subeenheid. Die jeon word nie meer gebruik vir alledaagse transaksies nie, en verskyn slegs in wisselkoerse. Die won word uitgereik deur die Bank van Korea, gebaseer in die hoofstad, Seoel. Die amptelike geldeenheid van Noord-Korea, wat uitgereik word deur die Sentrale Bank van die Demokratiese Volksrepubliek van Korea in sy hoofstad, Pjongjang, is verdeel in dieselfde aantal eenhede, en staan bekend as die Noord-Koreaanse won. Die somtotaal is 200% want elke verhandeling behels 'n geldeenheidpaar. (en) "World's Most Traded Currencies By Value 2012". investopedia.com. Besoek op 10 Junie 2013. (en) "Report on global foreign exchange market activity in 2013" (PDF). Triennial Central Bank Survey. Basel, Switserland: Bank for International Settlements. April 2013. p. 12. Besoek op 22 Oktober 2013. Wikimedia Commons het meer media in die kategorie Suid-Koreaanse won.


Chiltern Hills  Engeland Maak deel uit van die Suid-Engelse Krytformasie Strek oor Oxfordshire Buckinghamshire Bedfordshire Geografiese gegewens Oppervlakte: 833 km² Lengte: 74 km Wydte: 18 km Ligging in Engeland Hoogste bergpieke Haddington Hill (267 m) Coombe Hill (260 m) Ivinghoe Beacon (249 m) Die Chiltern Hills is 'n heuwelreeks in Suidoos-Engeland wat hoofsaaklik uit krytgesteentes bestaan. Die reeks strek vanuit die Teemsrivier in Oxfordshire in 'n suidwes-noordoostelike diagonaal dwarsdeur die hele Buckinghamshire tot by Dunstable in Bedfordshire. Die belangrikste riviere, wat in die reeks ontspring, is Lea, Ver, Misbourne, Chess en Gade. Die heuwels, waarna plaaslik kort as "the Chilterns" verwys word, kom ooreen met die mees suidelike uitbreiding van die vergletsering tydens die Würmglasiaal en maak deel uit van die Suid-Engelse Krytformasie. Die hoogste bergpiek in die reeks is Haddington Hill naby Wendover in Buckinghamshire op 'n hoogte van 267 m bo seevlak. Ander noemenswaardige pieke sluit Coombe Hill (260 m) en Ivinghoe Beacon (249 m) in. Die laasgenoemde is die uitgangspunt van twee voetslaanpaaie, Icknield Way en The Ridgeway.


Die 2016 Formule Een Russiese Grand Prix is op 1 Mei 2016 op die Sochi Autodrom gehou. Dit was die vierde wedren van die kampioenskapseisoen en is deur Nico Rosberg in sy Mercedes-Benz gewen. Bandverskaffer Pirelli verskaf spanne met die supersagte, sagte en medium samestellings van die P-Zero band vir die wedren, asook twee soorte reënbande. (nl) Vettel vyf plekke gestraf na ratkasruiling Geargiveer 1 Julie 2016 op Wayback Machine


Ernst de Jong (1934 – 15 Februarie 2016) was 'n Suid-Afrikaanse kunstenaar. Hy is bekend as die persoon wat die diere op die Suid-Afrikaanse banknote geskilder het. Suid-Afrika se eerste banknote het die afbeelding van Jan van Riebeeck, die eerste Nederlandse goewerneur van die Kaap die Goeie Hoop, gedra. In die 1980's is die note herontwerp met afbeeldings van inheemse diere, soos die renoster, olifant, leeu, buffel, luiperd, ens. De Jong was vir hierdie ontwerpe verantwoordelik. Hy het ook sy Springbokkleure verwerf in sierduik (3m) in 1960 en later 'n duikafrigter geword. De Jong is in Pretoria gebore, waar hy ook sy skoolopleiding ontvang het. 'n Sportbeurs wat aan hom toegeken is, het hom in staat gestel om na Amerika te gaan, waar hy opleiding aan die kunsskool van die Universiteit van Oklahoma ontvang het. Daar het hy onder John O'Neill, Eugene Baninger en Emilio Amero gestudeer. Ernst de Jong het in 1958 na Suid-Afrika teruggekeer en was tot in 1961 lektor in inligtingontwerp aan die Pretoriase Tegniese Kollege.


Cybatar is 'n tegnologiemaatskappy wat sy hoofkwartier in Pretoria, Suid-Afrika het. Die maatskappy is in Oktober 2014 deur Phiwa Nkambule as 'n sosiale netwerk gestig. Dit het sedertdien begin om ander entrepreneurs te befonds en nuwe besighede te ontwikkel. In 2015 het die maatskappy Afrika se eerste brandstof-afleweringnetwerk aangekondig. In 2016 het hulle met 'n veldtog om gehoorbefondsing (crowdfunding) in te samel van stapel gestuur om studente met studieskuld te help. "Cybatar, Inc. | Who's Who SA" (in Engels). Whoswho.co.za. Geargiveer vanaf die oorspronklike op 1 Desember 2017. Besoek op 31 Oktober 2015. "New Social Network: Cybatar.com Hits the Web – MyPressportal – Free press releases South Africa, RSS" (in Engels). Pressportal.co.za. Geargiveer vanaf die oorspronklike op 24 Julie 2018. Besoek op 31 Oktober 2015. Brendyn Lotz (14 Oktober 2015). "International award in sight for SA app that brings you petrol – htxt.africa" (in Engels). Htxt.co.za. Geargiveer vanaf die oorspronklike op 12 Januarie 2017. Besoek op 31 Oktober 2015.


't Land van Waveren is 'n historiese naam vir 'n landstreek in die Wes-Kaap wat eers bekend was as Roodezand en nou as Tulbagh. In die 18de eeu was die grense van gebiede in hierdie omgewing nie presies afgebaken nie. Aan die noordekant was die Groot-Winterhoekberge en aan die oostekant die Witsenberg die aanvaarde grense. Die Elandskloofberge het dit aan die suidwestekant geskei van Wellington. Suidoos is die Hexrivierberge. Miljoene jare gelede was die vallei 'n groot meer wat mettertyd by die huidige Nuwekloof deur die berge gebreek het. Nou is die streek die waterskeiding tussen die noordvloeiende Klein-Bergrivier (boloop van die Bergrivier) en die suidvloeiende Breederivier. Die Klein-Bergrivier loop deur die Nuwekloof en sluit in die omgewing van Vier-en-twintig Riviere en Gouda by die Bergrivier aan. Die wapad van die Kaap na die Land van Waveren het aanvanklik deur die Roodezandkloof gegaan. Later het die gebruiklike roete meer suid deur die poort van die Klein-Bergrivier gegaan. Die pad en die treinspoor gaan vandag nog volgens hierdie roete bekend as die Nuwekloofpas. Reeds in 1658 was die vroeë ekspedisieleier Jan van Harwaerden reeds sover as die Roodezand.


Isabella Rossellini (gebore op 18 Junie 1952 as Isabella Fiorella Elettra Giovanna Rossellini) is ’n Italiaanse aktrise, model, skrywer, rolprentmaker en filantroop. Sy was 14 jaar lank ’n Lancôme-model en het in rolprente gespeel soos Blue Velvet en Death Becomes Her. Sy is vir ’n Golden Globe benoem vir haar spel in Crime of the Century (1996). Rossellini was van 1979 tot 1982 getroud met die regisseur Martin Scorsese en daarna met die voormalige model Jon Wiedemann (1983–1986). Later het sy met David Lynch, Gary Oldman en Gregory Mosher uitgegaan. Rossellini is in Rome gebore as die dogter van die Italiaanse regisseur Roberto Rossellini en die Sweedse aktrise Ingrid Bergman. Haar modelloopbaan het begin toe sy op 28 jaar deur Bruce Weber gefotograveer is vir die Britse Vogue en deur Bill King vir die Amerikaanse Vogue. Sy het tydens haar loopbaan ook saam met ander bekende fotograwe gewerk soos Richard Avedon, Annie Leibovitz en Robert Mapplethorpe. Haar gesig het verskyn op tydskrifte soos Marie Claire, Harper's Bazaar, Vanity Fair en Elle.


Genetiese variasie beteken dat biologiese stelsels – individue en bevolkings – oor ruimte verskil. Dit is die grondslag van die genetiese veranderlikheid van verskillende biologiese stelsels in ruimte. Genetiese variasie is gebaseer op die variasie in die allele van gene in 'n genepoel. Dit kom binne sowel as tussen bevolkings voor en word ondersteun deur individuele draers van die variante gene. Genetiese variasie word teweeggebring deur lukrake mutasie, wat 'n permanente verandering in die chemiese struktuur van 'n geen is. Genetiese variasie onder individue in 'n bevolking kan op 'n verskeidenheid vlakke geïdentifiseer word. Dit is moontlik om genetiese variasie te identifiseer gegrond op die waarnemings van die fenotipiese variasie in óf kwantitatiewe eienskappe (eienskappe wat voortdurend wissel en deur baie gene gekodeer word (bv., beenlengte in honde)) óf afsonderlike eienskappe (eienskappe wat in afsonderlike kategorieë val en deur een of 'n paar gene gekodeer word (bv., wit, pienk, rooi blomkleur in sekere blomme)). Genetiese variasie kan ook geïdentifiseer word deur die ondersoek van variasie op die vlak van ensieme met behulp van die proses van proteïenelektroforese.


Die breëblaar-gousiektebossie (Vangueria latifolia (Sond.) Sond) is 'n ondergrondse boom wat inheems aan Suid-Afrika is en in KwaZulu-Natal en Mpumalanga, Gauteng en Limpopo voorkom. Dit word ook in eSwatini en Mosambiek aangetref. Op die SANBI-rooilys is dit as veilig gelys. Dit is een van ses spesies wat gousiekte kan veroorsaak. Sien "SANBI-rooilys" (in Engels). Geargiveer vanaf die oorspronklike op 30 April 2020. Hierdie artikel is ’n saadjie. Voel vry om Wikipedia te help deur dit uit te brei.


Pieter Willemse Reino "Toast" Coetzer (gebore 12 September 1977) is 'n Afrikaanse joernalis, musikant, skrywer en digter. Hy is ook 'n lid van die musiekgroep Buckfever Underground. Pieter Willemse Reino (Toast) Coetzer is op 12 September 1977 op Cradock in die Oos-Kaap gebore. Hy is die middelste kind en het 'n ouer broer, Wimpie, en 'n jonger suster, Celetje. Sy ma is 'n nooi Dykema, wie se pa vanuit Holland na Suid-Afrika geëmigreer het. Hy het grootgeword op die plaas Rietvlei aan die voet van die Winterberge naby Cradock. Aanvanklik gaan hy na die Voorbereidingskool op Cradock en daarna tot met Standerd 2 na die laerskool. Hierna gaan hy en sy broer na Gill Kollege op Somerset-Oos, waar hy in die koshuis bly en in 1995 matrikuleer. Op skool skryf hy skoolkrieketverslae vir die plaaslike koerant, die Somerset Budget, en is redakteur van die skoolkoerant, Die Gisan. Vanaf 1996 studeer hy joernalistiek aan Rhodes Universiteit in Grahamstad en is hier betrokke by die studentekoerant Activate.


Genetiese veranderlikheid is óf die teenwoordigheid van, óf die skepping van genetiese verskille. Dit word gedefinieer as die vorming van individue wat verskil in genotipe, of die teenwoordigheid van genotipies afsonderlike individue, in teenstelling met verskille wat deur die omgewing veroorsaak word wat, as 'n reël, net tydelike, nie-oorerflike veranderinge van die fenotipe veroorsaak. Genetiese veranderlikheid in 'n bevolking is belangrik vir biodiversiteit, want sonder variasie word dit moeilik vir 'n bevolking om by veranderinge in die omgewing aan te pas en daarom maak dit dit meer geneig is tot uitwissing. Daar is baie oorsake van genetiese variasie in 'n bevolking: Homoloë rekombinasie is 'n belangrike bron van variasie. Gedurende meiose in geslagtelike organismes kruis twee homoloë chromosome oor mekaar en ruil genetiese materiaal uit. Die chromosome verdeel dan en is gereed om tot die vorming van 'n nageslag by te dra. Rekombinasie is ewekansig en word deur sy eie stel gene beheer. Om deur gene beheer te word, beteken dat rekombinasie veranderlik in frekwensie is. Immigrasie, emigrasie, en translokasie – elkeen hiervan is die beweging van 'n individu in of uit 'n bevolking.


Die ringhals-blennie (Parablennius pilicornis) is 'n vis wat voorkom in die westelike Middellandse See, langs die kus van Brasilië tot by Argentinië, en aan die ooskus van Suid-Afrika vanaf die noorde van KwaZulu-Natal suidwaarts tot by Knysna in die Wes-Kaap. In Engels staan die vis bekend as die Ringneck blenny. Die vis word tot 12 cm lank en sy kleurpatroon varieer baie. Die lyf is gewoonlik lig tot donker met tot nege vertikale donkerbruin strepe wat opbreek in bruin kolle op die onderkant van die lyf. Daar is ook oranje kolle op die kop en 'n tentakel bokant die oog. Die dorsale vin is donker met baie kolletjies op. Hulle leef in rotsagtige kus areas, getypoele, aflandige riwwe en skeepswrakke. Hier verkies hulle water met strominge waar daar volop alge groei is. Die vis leef in water wat 0.5 tot 40 m diep is. Hulle is alleenlopend maar kom in klein groepies voor. Die vis lê bo-op die rif of bly in gate met die kop wat uitsteek. Hulle vreet alge en klein skaaldiere.


Die 56ste jaarlikse Cannes-rolprentfees is van 14-25 Mei 2003 gehou. Die Franse akteur, regisseur en vervaardiger Patrice Chéreau was die voorsitter van die jurie. Die Italiaanse aktrise en model Monica Bellucci het die opening- en die afsluitingseremonie aangebied. Altesaam 48 rolprente en kortfilms is vir mededinging gekies. Die Amerikaanse rolprent Elephant met Gus van Sant as regisseur, wat op die bloedbad by die Columbine-hoërskool geskoei is, het die Palme d'Or gewen. Die fees is geopen met Gérard Krawczyk se Fanfan la Tulipe en afgesluit met Charlie: The Life and Art of Charles Chaplin van Richard Schickel. "'Fanfan,' Bellucci to open Cannes fest". Variety (in Engels). Geargiveer vanaf die oorspronklike op 29 November 2017. Besoek op 10 Desember 2013. "Cannes winners in full". BBC News (in Engels). 25 Mei 2003. Geargiveer vanaf die oorspronklike op 4 November 2019. Besoek op 10 Desember 2013. "A disappointing Cannes finishes with controversial decisions" (in Engels). Geargiveer vanaf die oorspronklike op 29 November 2017. Besoek op 10 Desember 2013. "Cannes Film Festival 2003 - Preview". Geargiveer vanaf die oorspronklike op 14 Desember 2013.


Chartwell is 'n landelike woongebied noordwes van Johannesburg, Suid-Afrika. Hoofplek Cartwell Sensus 2011. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


'n Plat-6 of horisontaal-teenoorstaande-6 is 'n platenjin met ses silinders horisontaal in twee banke van drie silinders aan elke kant van 'n sentrale krukkas geplaas. Dit moet nie verwar word met die teenoorstaande-suierenjin nie. Die suiers word so op die krukas gemonteer dat opponerende suiers heen-en-weer beweeg in teenoorgestelde rigtings op dieselfde tyd, 'n bietjie soos 'n bokser sy handskoene saamslaan voor 'n geveg, wat daartoe gelei het dat dit as 'n bokserenjin bekend staan. Die uitleg lewer 'n resultaat met inherente goeie balans van die resiprokerende dele, 'n lae swaartepunt, en 'n baie kort enjinlengte. Die uitleg leen hom ook tot effektiewe verkoeling. Die vorm van die enjin pas beter in agter- en mid-enjin ontwerpe, waar die lae swaartepunt 'n voordeel is; in voorenjinontwerpe bemoeilik die breedte van die enjin die vermoë van die voorste wiele om te stuur. Dit is egter 'n intrinsieke duur ontwerp om te vervaardig, wat dit meer geskik maak vir luukse sportmotors, toermotorfietse en sekere vliegtuie. Slegs 'n paar motorfabrikante, insluitend Porsche en Subaru, gebruik tans horisontaalteenstaande enjins.


Die Mokolodam-natuurreservaat (voorheen Hans Strijdom-natuurreservaat) is in die bosveld rondom die Mokolodam in Limpopo geleë. Die reservaat is net 46 km³ groot en word deur die Waterberg omring. Daar is suur- en soetveld en besoekers word veral deur watersport, voëlkyk en visvang gelok. Daar kan vir grootbekbaars, kurper, karp en baber gehengel word, maar mens moet versigtig wees vir krokodille. Van die voëls wat hier aangetref word, is: Kuifkophoutkapper Visarend Bruinkopvisvanger Gryskopmossie Kolgans Rooikeelbyvreter Langstertlaksman "sa venues" (in Engels). Geargiveer vanaf die oorspronklike op 1 Augustus 2017. "night jar travel" (in Engels). Geargiveer vanaf die oorspronklike op 9 Junie 2019. bassfishing. ymresourcer. Hierdie artikel is ’n saadjie. Voel vry om Wikipedia te help deur dit uit te brei. Koördinate: 23°58′19.56″S 27°44′47.4″O / 23.9721000°S 27.746500°O / -23.9721000; 27.746500


Die Pareto-beginsel (ook bekend as die 80/20 reël) verklaar dat in baie gevalle ongeveer 80% van die effekte of uitkomste vanuit ongeveer 20% van die oorsake afstam. Die bestuurskonsultant Joseph M. Juran het die beginsel voorgestel en dit vernoem na die italiaanse ekonoom Vilfredo Pareto, wat kennis geneem het van die 80/20 konneksie, terwyl hy in 1896 by die Universiteit van Lausanne was, soos gepubliseer in sy eerste artikel, "Cours d'économie politique". Pareto het getoon dat ongeveer 80% van die grond in Italië in besit was van 20% van die bevolking; Pareto het die beginsel ontwikkel deur sy waarneming dat ongeveer 20% van die ertjiepeule in sy tuin sowat 80% van die ertjies bevat. Dit is 'n algemene duimreël in die besigheid; bv, "80% van jou verkope kom van 20% van jou kliënte." Wiskundig gesien word die 80-20 reël benader deur 'n magsfunksie verspreiding (ook bekend as 'n Pareto-verspreiding) vir 'n spesifieke stel parameters. Daar is ook empiries getoon dat baie natuurlike verskynsels aan so 'n verspreiding onderhewe is.


Hugo Boss AG is 'n Duitse mode-onderneming en -etiket wat sy hoofkwartier in Metzingen in die deelstaat Baden-Württemberg het. Die maatskappy, waarvan die aandele op die MDAX-indeks vir middelgroot ondernemings genoteer word, vervaardig mode, leerprodukte en bybehore vir here, dames en kinders wat wêreldwyd in sy eie asook vreemde modewinkels verkoop word. Fyngeure en ander produkte word deur konsessienemers bemark. Boss en Hugo Boss word onder die bekendste Duitse mode-etikette gereken.


Leeufontein (of Mokgola) is 'n dorpie in Ngaka Modiri Molema-distriksmunisipaliteit in die Noordwesprovinsie van Suid-Afrika. "Hoofplek Leeufontein". Sensus 2001.


Pachsdraai is 'n dorpie in Ngaka Modiri Molema-distriksmunisipaliteit in die Noordwesprovinsie, Suid-Afrika. "Hoofplek Pachsdraai". Sensus 2011.


Ds. Nicolaas Jacob Reinier Swart (Amsterdam, Nederland, 3 Junie 1831 – Mosselbaai, Kaapkolonie, 20 Februarie 1892) was predikant in die Gereformeerde Kerk in Suid-Afrika, Transvaalse hoofamptenaar (later staatsekretaris genoem) en sakeman. Swart was die oudste seun van die welgestelde hidrograaf en ryksonderwyser in die seevaartkunde Jacob Swart (1796–1866), en sy vrou, Anna Maria Scherius. Jacob Swart was indertyd ’n bekende voorstander van Voortrekkerbelange. Hy en sy vrou het vanuit Nederland hul bes gedoen om in die Voortrekkers se geestelike behoeftes te voorsien. Die gesin het behoort tot die Nederlandse Hervormde Kerk. Swart was godsdienstig-vrysinnig van gesindheid en is in die moderne en klassieke tale en die seevaartkunde opgevoed omdat sy vader wou hê hy moes in sy voetspore volg. Vroeg al was Nicolaas Swart etlike Europese tale magtig en kon as seun reeds Grieks en Latyn lees. Ook Engels het hy, nes sy ontwikkelde vader, goed magtig geword. Dr. Bouke Spoelstra, geskiedskrywer van die Gereformeerde Kerk, en ’n naamlose skrywer op die webtuiste van die Gereformeerde kerk Pretoria, waarvan Swart van 1866 tot 1872 die tweede leraar was, se weergawe van Nicolaas Swart se koms na Suid-Afrika verskil in sekere opsigte lynreg van mekaar.


Colin Bland (1938–2018) was 'n krieketspeler en die eerste Suid-Afrikaanse speler wat veldwerk tot ’n kuns kon vervolmaak. Sy spoed, perfekte balans en sterk gooiarm het hom dekades lank ’n rolmodel vir veldwerk gemaak. Hy het in 21 toetse uitgedraf (van 1961 tot 1966) en 1 669 toetslopies teen ’n gemiddeld van 49 lopies per kolfbeurt aangeteken. Kenneth Colin Bland is op 5 April 1938 in Bulawayo in Suid-Rhodesië gebore. Hy is aan die Hoërskool Milton opgelei en maak sy debuut as 'n skoolseun vir Rhodesië teen die Marylebone-krieketklub. Van 1956 tot 1968 het hy Rhodesië 55 keer verteenwoordig. Bland speel later in Suid-Afrika vir die Oostelike Provinsie en die Vrystaat se provinsiale spanne. In 1961 word hy tot die Suid-Afrikaanse toetsspan verkies en was 'n gereelde speler tot 1966–1967. Destyds is Suid-Afrikaanse toetskrieket (as gevolg van sanksies) slegs teen Engeland, Australië en Nieu-Seeland gespeel. As gevolg hiervan was sy loopbaan tot 21 toetse beperk, waarin hy 1669 lopies en 3 honderdtalle behaal. Sy hoogste toetstelling was in 1964–1965 in die tweede toets teen Engeland in Johannesburg.


Huoching (* om 675; † 744) was 'n lid van een van die hertogfamilies van die Alemanne. In die Vita Hiudowici van Thegan van die 9de eeu word genoem dat Huoching 'n seun van die Alamanniese Hertog Gottfried (650-709) was. Huoching se seun Hnabi (of Nebi)  het 'n rol gespeel in die stigting van die klooster van St. Gallen. Hans Jänichen vergelyk in 1976  die vader-seun-verhouding van Hoc en Hnæf (wat in die ou engelse epiese gedig Beowulf, in de Finnsburg Fragment, en in die gedig Widsith verskyn) met die historiese alamanniese Huoching en Hnabi. Hulle verhouding kon miskien die oorsprong van die latere Germaanse Heroïese gedig oor Hoc en Hnaef gewees het. Jänichen gee hier oorweging aan die kommentaar van John Mitchell Kemble van 1849, in sy History of the Saxons in England. Michael Borgolte: Die Grafen Alemanniens in merowingischer und karolingischer Zeit. Eine Prosopographie. In: Archäologie und Geschichte. Band 2, Freiburger Forschungen zum ersten Jahrtausend in Südwestdeutschland, Thorbecke, Sigmaringen 1986, ISBN 3-7995-7351-8. Vgl. Vgl.


Die swartsaal-luiperdkabeljou (Plectropomus laevis) is 'n vis wat voorkom in die Stille Oseaan en die Indiese Oseaan; asook aan die ooskus van Afrika suidwaarts tot by die noorde van KwaZulu-Natal. In Engels staan die vis bekend as die Black-saddled leopardgrouper. Die vis word tot 125cm lank. Dit is 'n groot vis met 'n lang lyf wat in twee kleur variasies voorkom. Die een variasie is bleekwit kleur met vier swart vlekke op en daar is 'n swart band bokant die oë. Daar word vermoed dat die variasie net voorkom by die kleiner visse, die wyfies en jong vissies. Die ander variasie is bruin met drie tot vier kenmerkende, donker vlekke op die lyf. Daar is ook klein, blou kolletjies met donker rantjies op die kop, lyf en vinne. Die vinne is geel. Hulle leef rotsagtige kus areas en aflandige riwwe in water wat 4 tot 90m diep is. Die visse is alleenlopers en vreet vis en skaaldiere. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies The Reef Guide: Fishes, corals, nudibranchs & other invertebrates: East & South Coasts of Southern Africa.


Die Geelsnapper (Lutjanus lutjanus) is 'n vis wat voorkom in die westelike Stille Oseaan, die Indiese Oseaan, meer spesifiek die Rooisee en aan die kus van Oos-Afrika suidwaarts tot by die noorde van KwaZulu-Natal. In Engels staan die vis bekend as die Yellow snapper. Die vis word tot 30 cm lank, het 'n lang lyf en groot oë. Die lyf is silwerwit met 'n geel of geelbruin horisontale streep oor die middel van die lyf vanaf die oog tot by die stertvin. Daar is verskeie, dowwer, nouer geel strepe onder die hoofstreep. Daar is ook dowwe, nou geelbruin lyne aan die bokant van die vis se lyf. Dié lyne lê skuins agtertoe. Die vis leef in aflandige koraal- en rotsriwwe in water wat 10 tot 90 m diep is. Hulle is alleenlopers maar kom ook in klein groepies voor. Soms word hulle ook gesien in groot skole saam met ander snapperspesies. Hulle vreet snags vis en skaaldiere. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies The Reef Guide: Fishes, corals, nudibranchs & other invertebrates: East & South Coasts of Southern Africa.


Punaauia of Puna'auia is ’n munisipaliteit in die voorstede van Papeete in Frans-Polinesië, ’n oorsese gebied van Frankryk in die Stille Oseaan. Punaauia is op die eiland Tahiti geleë, wat op sy beurt deel van die Bowindse Eilande van die Geselskapseilande is. Die Franse skilder Paul Gauguin het in die laat 1890's in Punaauia gewoon. Hy het hier sy meesterstuk Waar Kom Ons Vandaan? Wat Is Ons? Waarheen Gaan Ons? geskilder. Wikimedia Commons het meer media in die kategorie Punaauia. Hierdie artikel is ’n saadjie. Voel vry om Wikipedia te help deur dit uit te brei.


Die Groot Jamia-moskee is ’n moskee in Lahore, Pakistan. Dit is die derde grootste moskee in Pakistan en die sewende grootste in die wêreld. Dit is op 6 Oktober 2014 op Eid ul-Adha (die Offerfees) ingewy. Daar is binne plek vir 25 000 aanbidders, terwyl die binnehof en gang wat na die hoofgebedsale lei, altesaam 70 000 mense kan huisves. Die moskee het vier minarette, wat elk 50 m hoog is, en ’n groot koepel wat deur nog 20 kleineres omring word. Die buitemure is afgewerk met 4 miljoen handgemaakte teëls. Die binnekant is versier met pasgemaakte matte wat uit Turkye ingevoer is en meer as 50 kandelare uit Iran. "World's seven largest Mosques". Besoek op 17 Desember 2015. "Pakistan's third largest mosque,". timesofindia-economictimes (in Engels). Geargiveer vanaf die oorspronklike op 4 Maart 2016. Besoek op 17 Desember 2015. "Unparalleled achievement: Zardari inaugurates Pakistan's largest mosque". The Express Tribune (in Engels). 15 Oktober 2014. Geargiveer vanaf die oorspronklike op 2 Augustus 2018. Besoek op 17 Desember 2015.


Die Bamboesberg is 'n bergreeks geleë in die noordwestelike hoek van die Oos-Kaap, Suid-Afrika, suidoos van Steynsburg. Die reeks is vernoem na die bamboesplant (Thamnocalamus tessellatus) wat welig in sy klowe groei. Die Bamboesberg is 'n uitloper van die Stormberge, en 'n deel van die reeks kan parallel en oos van die pad tussen Hofmeyr en Tarkastad gesien word. Sommige van sy pieke is meer as 1800 m (6000 voet) hoog - Aasvoëlberg, 35 km wes van Sterkstroom, styg tot 2208 m (7245 voet). Die Stormbergspruit is 'n sytak van die Oranjerivier. Die rotse is saamgestel uit sediment van die Stormbergreeks in die Karoostelsel. Lys van Bergpieke in Suid-Afrika Raper, Peter E. (1987). Dictionary of Southern African Place Names. Internet Archive. p. 68. Besoek op 30 Oktober 2013. Standard Encyclopaedia of Southern Africa - vol 2 "Preliminary overview of mountains in South Africa". Geargiveer vanaf die oorspronklike op 11 Maart 2012. Besoek op 6 September 2016. Hierdie artikel is ’n saadjie. Voel vry om Wikipedia te help deur dit uit te brei.


Larry is die kat van Downingstraat 10 en hoofmuisvanger van die Kabinetskantoor. Larry is 'n bont bruin-en-witkat, wat glo op 3 Januarie 2007 gebore is. Teen Julie 2016, toe Theresa May Eerste Minister geword het, het Larry reeds 'n reputasie as "geweldadig"  in sy interaksie met ander plaaslike muisvangers opgebou. Een van die ander katte in die omgewing is die veel jonger Palmerston, die kat van die Kantoor van Buitelandse Sake. Die Downingstraatwebwerf beskryf Larry se pligte as "die verwelkoming van gaste by die huis, inspeksie van veiligheidsbeskerming en die uittoets van antieke meubels vir slaapgehalte". Daar word ook grappenderwys genoem dat Larry "'n oplossing vir die muisbesetting van die huis oorweeg" en dat hy aan Downingstraat gesê het dat so 'n oplossing nog in die "taktiese beplanningsfase" is. Larry is 'n rondloperkat wat by die Battersea Honde- en Kattehuis 'n skuiling gevind het. Die personeel van Downingstraat het hom daar gaan uitkies. Hy het die vorige Downingstraatkat, Sybil, wat in 2009 dood is, vervang.


Valda Jansen (* 1965, Aliwal-Noord, Oos-Kaap) is ’n Suid-Afrikaanse skrywer, digter, joernalis en radio-omroeper. Valda Jansen is in Desember 1965 in Aliwal-Noord gebore. Sy ontvang haar laerskoolopleiding by Dr. G.J. Joubert Primêre Skool in die Strand. Daarna gaan sy na die C.R. Rhoda Sekondêre Skool in die Strand en matrikuleer aan die Gordon Sekondêre Skool op Somerset-Wes. Sy studeer verder aan die Universiteit van Wes-Kaapland en behaal ’n B.A.-graad en Hoër Onderwysdiploma, waarna sy ook in Duitsland ’n taalkursus volg aan die Goethe-Instituut op die Middeleeuse dorpie Rothenburg ob der Tauber. Later gee sy Duits aan die Portland Sekondêre Skool te Mitchells Plein. In 1998 dien sy as sekretaris en later as ondervoorsitter van die Afrikaanse Skrywersvereniging. As joernalis werk sy vanaf 2004 by Die Burger en behartig onder andere die rubriek “Van alle kante”. Daarna sluit sy haar in April 2007 by Radiosondergrense (RSG) aan as joernalis in nuusaktualiteit.


Paramagnetisme is die magnetiese eienskap van 'n materiaal wat ongepaarde elektronspins bevat wat nie aan mekaar gekoppel is nie. 'n Paramagnetiese materiaal sal by blootstelling aan 'n uitwendige magneetveld met sterkte H 'n magnetisasie M genereer wat direk eweredig is aan die veld. Die eweredigheidskonstante word die vatbaarheid of susseptibiliteit genoem. M = χ H {\displaystyle M=\chi H} Die magnetische vatbaarheid volg gewoonlik Curie-Weiss se wet wat sê dat dit omgekeerd eweredig met die (absolute) temperatuur is: χ = C T {\displaystyle \chi ={C \over T}} Hierin is C die Curie-konstante wat bepaal word deur die grootte en die aantal van die magnetiese momente (spins) in die materiaal: C = μ o N V μ 2 3 k B {\displaystyle C=\mu _{o}{N \over V}{\mu ^{2} \over 3k_{B}}} Die magnetiese deurdringbaarheid van die vakuum: μ o {\displaystyle \mu _{o}} Die aantal spins per volume: N V {\displaystyle {N \over V}} Die magnetiese moment van die spins: μ {\displaystyle \mu } Konstante van Boltzmann: k B {\displaystyle k_{B}} "By JU's" (in Engels).


Eochaid (volle naam: Eochaid mac Run; omstreeks 860 – ná 889) was moontlik van 878 tot 889 koning van Skotland. Hy was ’n seun van Run, koning van Strathclyde, en sy ma kon ’n dogter gewees het van Kenneth MacAlpin. Hy het vermoedelik saam met Giric regeer. Bewyse van Eochaid se bewind word in die Kronieke van die Konings van Alba gevind, waar gesê word: En Eochodius, seun van Run, koning van die Britte, kleinseun van Kenneth deur sy dogter, het 11 jaar lank regeer; hoewel ander sê Ciricium (Giric), die seun van iemand anders, het in dié tyd regeer, want hy het Eochaid se pleegpa en beskermer geword. En in sy tweede jaar het Aed, seun van Niall, gesterf. En in sy negende jaar, op die dag van sint Cirici (Cyrus), het ’n sonsverduistering plaasgevind. Eochaid en sy pleegpa is toe uit die koninkryk verban. Dit is min af meer al wat bekend is van Eochaid se bewind. Die dood van Aed, seun van Niall Caille, word geraam op 20 November 879 en die sonsverduistering op 16 Junie 885.


Leuens deur C.M. van den Heever is ’n kortverhaal wat geskryf is teen die agtergrond van die depressiejare van die vorige eeu. Waar Afrikaners voor dit hoofsaaklik op plase gebly het, was daar gedurende hierdie jare ’n toestroming na die stede. Die Johannesburg waar die verhaal afspeel, is ’n Johannesburg wat destyds nog as ’n dorp gesien is. Baie Afrikaners het geglo dat hulle ’n beter lewe in die stede sou hê, maar dit was nie altyd die geval nie. In “Leuens” is die hoofkarakter Naomi wat ’n sukkelbestaan voer met haar man en seuntjie in Johannesburg. Haar man wat vroeër ’n onderwyser was, het sy werk verloor “omdat hy te agterlosig was met sy werk”. Nou voer hulle ’n sukkelbestaan in Vrededorp. Wanneer Naomi haar destydse skoolvriendin Olga, wat nou welgesteld is, raakloop en dié daarop aandring dat hulle moet saamkuier, besef Naomi dat sy haar werklike lewe sal moet wegsteek. Want haar werklike lewe is die as eggenoot van ’n werklose man in Vrededorp,  terwyl Olga s’n die is van ’n eggenoot van ’n welgestelde dokter.


Die 2012 Formule Een Verenigde State Grand Prix het op 18 November 2012 op die Circuit of the Americas in Austin, Texas plaasgevind. Dit was die negentiende wedren van die kampioenskapseisoen en is deur Lewis Hamilton in sy McLaren-Mercedes gewen. (nl) Grosjean ontvangt gridstraf in Texas (nl) Straf voor Massa, Alonso start aan schone kant


Bronne by die studie van die Afrikaanse filmbedryf: Gutsche, T. 1972. The history and social signifcance of motion pictures in South Africa, 1895–1940. Kaapstad: Howard Timmins. Le Roux, A. & Fourie, L. 1982. Filmverlede: Geskiedenis van die Suid-Afrikaanse speelfilm. Pretoria: UNISA. Tomaselli, K.G. 1988. The cinema of apartheid: Race and class in South African cinema. New York: Smyrna Press. Blignaut, J. & Botha, M. (reds.). 1992. Movies, moguls, mavericks: South African cinema 1979–1991. Kaapstad: Showdata. Botha, M. 2006. Jans Rautenbach: Dromer baanbreker en auteur. Melkbosstrand: Genugtig!. Botha, M. 2012. South African cinema 1896–2010. Bristol: Intellect. Van Nierop, L. 2016. Daar doer in die fliek: ’n persoonlike blik op die geskiedenis van die Afrikaanse rolprent. Kaapstad: Protea Boekhuis. Tomaselli, K.G. 2006. Rereading the Gods Must be Crazy films. Visual Anthropology 19(2): 171–200. Nicholls, B. 2008. Apartheid cinema and indigenous image rights. Scrutiny2: Issues in English Studies in Southern Africa 13(1): 20–32.


Die chemiese element oganesson (Og), met ’n atoommassa van ongeveer 289 u, het geen stabiele isotope nie en word dus as ’n radioaktiewe element beskou. Daar is nog net een isotoop bekend: 294Og, wat in 2006 die eerste keer gevorm het. Die isotoop het ’n halfleeftyd van 890 mikrosekondes. R.B. Firestone, S.Y. Frank Chu & C.M. Baglin (1999) - Table of Isotopes (aanlyn weergawe van die CD-ROM) G. Audi, A.H. Wapstra, C. Thibault, J. Blachot & O. Bersillon (2003) - The NUBASE evaluation of nuclear and decay properties, Nuclear Physics A, 729, pp. 3-128 J.R. de Laeter, J.K. Böhlke, P. De Bièvre, H. Hidaka, H.S. Peiser, K.J.R. Rosman & P.D.P. Taylor (2003) - Atomic weights of the elements. Review 2000 (IUPAC Technical Report), Pure and Applied Chemistry, 75 (6), pp. 683–800 M.E. Wieser (2006) - Atomic weights of the elements 2005 (IUPAC Technical Report), Pure and Applied Chemistry, 78 (11), pp.


Die chemiese element lawrensium (Lr), met ’n atoommassa van ongeveer 262 u, het geen stabiele isotope nie en word dus as ’n radioaktiewe element geklassifiseer. Die 11 isotope is onstabiel en het ’n relatief kort halfleeftyd (die meeste minder as ’n sekonde). In die natuur kom geen lawrensium voor nie; alle isotope is sinteties in ’n laboratorium berei. Die eerste sintetiese isotoop was 258Lr, in 1961. Die kortslewende isotoop van lawrensium is 252Lr, met ’n halfleeftyd van ongeveer 390 mikrosekondes. Die langslewende een is 262Rf, met ’n halfleeftyd van 216 minute. R.B. Firestone, S.Y. Frank Chu & C.M. Baglin (1999) - Table of Isotopes (aanlyn weergawe van die CD-ROM) G. Audi, A.H. Wapstra, C. Thibault, J. Blachot & O. Bersillon (2003) - The NUBASE evaluation of nuclear and decay properties, Nuclear Physics A, 729, pp. 3-128 J.R. de Laeter, J.K. Böhlke, P. De Bièvre, H. Hidaka, H.S. Peiser, K.J.R. Rosman & P.D.P. Taylor (2003) - Atomic weights of the elements.


Die chemiese element mendelevium (Md), met ’n atoommassa van ongeveer 258 u, het geen stabiele isotope nie en word dus as ’n radioaktiewe element geklassifiseer. Die 17 isotope is onstabiel en het ’n relatief kort halfleeftyd (die meeste minder as ’n uur). In die natuur kom geen mendelevium voor nie; alle isotope is sinteties in ’n laboratorium berei. Die eerste sintetiese isotoop was 256Md, in 1955. Die kortslewende isotoop van mendelevium is 245Md, met ’n halfleeftyd van ongeveer 0,9 millisekondes. Die langslewende een is 258Md, met ’n halfleeftyd van 51,3 dae. R.B. Firestone, S.Y. Frank Chu & C.M. Baglin (1999) - Table of Isotopes (aanlyn weergawe van die CD-ROM) G. Audi, A.H. Wapstra, C. Thibault, J. Blachot & O. Bersillon (2003) - The NUBASE evaluation of nuclear and decay properties, Nuclear Physics A, 729, pp. 3-128 J.R. de Laeter, J.K. Böhlke, P. De Bièvre, H. Hidaka, H.S. Peiser, K.J.R. Rosman & P.D.P. Taylor (2003) - Atomic weights of the elements.


Die Fairey Battle was 'n enkelmotorige bomwerper wat tydens die Tweede Wêreldoorlog deur die Britse Lugmag gebruik is. Die vliegtuig (model K 4303) het sy nooiensvlug op 10 Maart 1936 voltooi. Hierdie vliegtuig is ontwerp na aanleiding van Spesifikasie P.27/32 van die Britse regering vir 'n tweesitplekbomwerper vir daggebruik. Dit moes die Hawker Hart dubbeldekkervliegtuig vervang. Bombers 1939–1945 Kenneth Munson, Bounty Books 2012 ISBN 978-0-7537-2172-8


Rutherfordium is ’n superswaar, kunsmatige element met die atoomgetal 104 en simbool Rf. Dit kom nie in die natuur voor nie, kan net in ’n laboratorium vervaardig word en is radioaktief. Die stabielste bekende isotoop, rutherfordium-267, het ’n halfleeftyd van ongeveer 1,3 uur. Op die periodieke tabel lê dit in die d-blok, in groep 4 en periode 7. Dit is dus die tweede lid van die 6d-reeks oorgangsmetale. Chemiese eksperimente het bevestig dit tree op soos die swaarder homoloog van hafnium net bo dit. Sy eienskappe stem baie ooreen met dié van ander elemente in groep 7, titaan, sirkonium en hafnium. Daar kan egter ook groot verskille wees vanweë relavistiese effekte. In die 1960's is klein hoeveelhede rutherfordium vervaardig deur beide die Gesamentlike Instituut vir Kernnavorsing in die Sowjetunie en die Lawrence Berkeley Nasionale Laboratorium in Kalifornië. Albei spanne het ’n naam voorgestel en ’n lang dispuut het gevolg. In 1997 het die IUPAC eindelik aangekondig die amptelike naam is "rutherfordium", genoem na die Nieu-Seelandse kernfisikus Ernest Rutherford.


Die Greenwich-tydsein (Engels: Greenwich Time Signal) is 'n reeks van ses kort pieptone (blieps) wat op die radio-senders van die BBC uitgesaai word om die begin van 'n nuwe uur aan te dui. Dit is vir die eerste keer op 5 Februarie 1924 gebruik. Hierdie piepgeluide word vanaf die 55ste tot en met die sestigste sekonde van die 59ste minuut van elke uur uitgesaai. Elke piep duur 0,1 sekonde, terwyl die laaste een 'n halwe sekonde duur. Die tydsein word meestal deur mense gebruik om hul horlosies in te stel. As daar 'n skrikkelsekonde is, word sewe pieptone gespeel (of, teoreties, vyf om 'n negatiewe skrikkelsekonde aan te dui). Vóór die invoering van skrikkelsekondes was die laatste piep net so lank as die voriges. Soortgelyke tone word oor die wêreld gebruik om 'n nuwe uur aan te dui, meesal oor die radio, en net voor die nuus gelees word. Die tyd word deesdae in sommige lande digitaal uitgesaai, met horlosies wat hulself daarvolgens instel. Elektroniese toestelle (soos selfone) wat aan die Internet gekoppel is kan hul tyd outomaties vanaf NTP-bedieners instel.


Die Onafhanklike Staat Kroasië (OSK, Kroaties: Nezavisna Država Hrvatska, kort NDH) was 'n kortstondige outoritêr-fascistiese Kroatiese republiek wat tussen 1941 en 1945 bestaan en naas die huidige Kroasië en Bosnië en Herzegowina ook dele van Serwië ingesluit het. Die staatshoof en diktator Ante Pavelić, leier van die nasionalistiese Ustaša-beweging, het noue bande met die Spilmoondhede gehandhaaf en hul kant in die Tweede Wêreldoorlog gekies. Die Balkanveldtog van die Duitse Weermag, wat op 6 April 1941 met 'n aanval op die Serwies-oorheerste sogenaamde "Koninkryk Joego-Slawië" begin het, is deur baie etniese groepe, veral Bosniese Moslems, as 'n bevryding van Serwiese onderdrukking en 'n kans op die verwesenliking van hul nasionale aspirasies beskou (wat eers in 1993 realiteit geword het). Die OSK is in April 1941 in die lewe geroep nadat die Europese Spilmoondhede, die sogenaamde Groot-Duitse Ryk en die Koninkryk Italië, die Koninkryk Joego-Slawië ontbind het. Aanvanklik het die spilmoondhede ook besettingsmagte in die OSK gestasioneer.


Mito HollyHock (水戸ホーリーホック, Mito HollyHock?) is 'n Japannese sokkerklub in die stad Ibaraki-prefektuur, Japan. 1990–1993 Prima Aseno 1994–1996 Prima Ham Tsuchiura 1997– Mito HollyHock Kota Yoshihara Takayuki Suzuki Sérgio Luís Donizetti Francisco Fernández Nguyễn Công Phượng Hierdie artikel is ’n saadjie. Voel vry om Wikipedia te help deur dit uit te brei.


Roasso Kumamoto (ロアッソ熊本, Roasso Kumamoto?) is 'n Japannese sokkerklub in die stad Kumamoto Prefektuur, Japan. 1969–1988 NTT Kumamoto 1988–1999 NTT Kyushu 2000 NTT Kumamoto 2001 NTT West Kumamoto 2002–2004 Alouette Kumamoto 2005–2007 Rosso Kumamoto 2008– Roasso Kumamoto Seiichiro Maki Hideaki Kitajima Kenichi Uemura Chikara Fujimoto Toshiya Fujita Hierdie artikel is ’n saadjie. Voel vry om Wikipedia te help deur dit uit te brei.


FC Machida Zelvia (FC町田ゼルビア, FC Machida Zelvia?) is 'n Japannese sokkerklub in die stad Tokio, Japan. 1989–1996 FC Machida Top 1997– FC Machida Zelvia Kazuyuki Toda Hierdie artikel is ’n saadjie. Voel vry om Wikipedia te help deur dit uit te brei.


Kristallografie is die wetenskap van kristalle, hul fases, vorme, simmetrieë en strukture. Die meeste vaste stowwe is kristallyn en het 'n geordende kristalrooster, 'n reëlmatige struktuur met translasiesimmetrie wat dikwels ook rotasiesimmetrie besit. Hierdie simmetrie kan beskryf word met een van die 230 wiskundige ruimtegroepe. Daar bestaan ook vaste stowwe wat geen kristalrooster het nie. Hulle struktuur is nie reëlmatig gerangskik nie en hulle word amorfe vaste stowwe genoem. In vloeistowwe of amorfe vastestowwe is eienskappe in alle rigtings dieselfde, en hierdie materiale is isotroop. 'n Kristalsimmetrie is egter altyd laer as 'n ewekansige bolsimmetrie. 'n Kristalliet het daardeur bepaalde rigtings waarin sy eienskappe anders is as in die oorblywende rigtings, en dit staan bekend as anisotropie. 'n Kristallyne materiaal bestaan meestal uit talle mikroskopiese kristalliete. Elke kristalliet het sy eie rangskikking maar die materiaal-klomp – byvoorbeeld 'n stuk yster of 'n ysblokkie – kan sy eie vorm hê wat nie die simmetrie van die indiwiduele kristalliete verraai nie. Kristalliete vorm deur 'n groeiproses, byvoorbeeld uit 'n oplossing of uit 'n gesmelte stof wat afgekoel word.


Die Klassieke ordes is die klassieke argitektuurstyle wat elk onderskei word deur sy spesifieke voorkoms en verhoudings tussen elemente; hulle word veral uitgeken aan die soort pilare wat gebruik is. Die drie klassieke ordes – die Doriese, Ioniese en Korintiese orde – het in Griekeland ontstaan. Hierby het die Romeine die Toskaanse orde (eenvoudiger as die Doriese orde) en die Komposiete-orde (meer ornamenteel as die Korintiese orde) gevoeg – laasgenoemde twee word egter nie as kanonieke ordes, dus amptelik as klassieke ordes, beskou nie. Die elemente van die ordes was struktureel noodsaaklik in die Griekse argitektuur, want boumeesters het eers in die laat periode begin om boë te gebruik. In die Romeinse argitektuur, waar boë dikwels oorheersend was, het die ordes toenemend bloot dekoratief geraak. Pilare het kleiner geword en later is net muurpilare gebruik. Kanonieke ordes: Doriese orde Ioniese orde Korintiese orde Ander ordes: Toskaanse orde Komposiete orde Smarthistory – video van die Klassieke ordes Wikimedia Commons het meer media in die kategorie Klassieke ordes. Hierdie artikel is vertaal uit die Engelse Wikipedia


Die Barbier van Sevilla (Italiaans: Il barbiere di Siviglia) is ’n opera deur Gioachino Rossini, gegrond op ’n Franse toneelstuk deur Pierre de Beaumarchais. Die Barbier van Sevilla is 'n komiese opera (of opera buffa) met twee bedrywe. Dit is Rossini se bekendste opera, wat verskeie welbekende liedjies bevat. Die opera is die eerste keer op 20 Februarie 1816 in Rome opgevoer. Selfs na twee honderd jaar bly dit steeds 'n gewilde werk. Die plein voor dr. Bartolo se huis. Die storie speel in die dorp Sevilla in Spanje af. Dit is veronderstel om die 17de eeu te wees. In 'n dorpsplein buite dr. Bartolo se huis is 'n groep musikante voor Rosina se venster wat 'n serenade opvoer. Onder hulle is Lindoro, wat voorgee om 'n arm student wees, maar hy is eintlik graaf Almaviva in vermomming. Hy hoop om Rosina se liefde te wen. Hy betaal die musikante wat dan die toneel verlaat. Figaro kom in. Hy was vantevore Almaviva se dienaar (slaaf) gewees. Die aria wat hy sing is baie bekend en staan as Largo al faktotum bekend.


Nico Liebenberg is ’n Afrikaanse digter. Nicolaas Albertus Liebenberg is in 1944 op Springs gebore. Hy is vir ’n tyd lank takbestuurder van ’n musieksaak, maar sy liefde vir die see dryf hom telkens terug na die Suid-Afrikaanse Vloot. Sy gedigte verskyn onder andere in Standpunte en Tydskrif vir Letterkunde en hy debuteer met die bundel “Die eerste gety”. Die titel van die bundel verwys na die see en sy gety wat dinge grensloos en rustig maak en hierdie tema is dan die agtergrond vir die bundel. Daar is ’n versugting na ’n tydloosheid en ruimteloosheid in die gedigte, ’n verlange na uithoeke waar die wêreld mooi is. Terselfdertyd beteken die verlange na elders dat die eie drome ook afgelê moet word, sodat die ideale wêreld ook nie in die self bestaan nie. Hierdie droomwêreld, wat ook in liefdesverse gestalte vind, word gekontrasteer met gedigte oor die aaklige werklikheid van gebeure in die wêreld. In sy gedig “Voorbladnuus” omskep hy byvoorbeeld nuusberigte in ’n gedig, terwyl hy ná N.P. Van Wyk Louw se dood ’n huldigingsgedig skryf.


In Afrikaans stem om te oor die algemeen konstant met Duitse infinitiefsinne ooreen. Die infinitief of onbepaalde wyse is 'n werkwoord wat nie volgens persoon of getal of tyd vervoeg is nie. Dit staan los daarvan. In Afrikaans word werkwoorde nog uiters selde vervoeg, maar dit is nie moeilik om 'n infinitief raak te sien nie. Om te leer, om te eet, om te gee is almal infinitiewe, wat presies is wat die Duitse lernen, essen en schenken beteken. By die eerste onderstaande voorbeeld: Lernen is nie vervoeg nie (d.w.s. dit is nie soos ich lerne, du lernst, er lernt, wir lernen, ihr lernt, sie lernen volgens persoon en tyd verander nie) en is daarom 'n infinitief; en net om seker te maak die leser sien die infinitief in die sin raak (en verwar dit nie met die vervoeging van die werkwoord by sie en wir nie), word "um zu" toegevoeg. In Afrikaans het die "om te" oorgebly, sonder om die werkwoord van vorm te laat verander.


Resolusie 68/262 van die Algemene Vergadering van die Verenigde Nasies is op 27 Maart 27 2014 deur die agt-en-sestigste byeenkoms van Algemene Vergadering van die Verenigde Nasies aanvaar. Dié resolusie was in reaksie op die Russiese "anneksasie" van die Krim en is getiteld "die Territoriale integriteit van die Oekraïne". Hierdie nie-bindende resolusie, wat deur 100 van die Verenigde Nasies-lidstate ondersteun is, bevestig die Algemene Vergadering se verbintenis tot die territoriale integriteit van die Oekraïne binne sy internasionaal erkende grense en beklemtoon die ongeldigheid van die 2014 Krim-referendum. Elf lidstate het teen die resolusie gestem, terwyl 58 hulle stem weerhou het, en 24 state was afwesig toe die stemming plaasgevind het. Die resolusie is voorgestel deur Kanada, Costa Rica, Duitsland, Litaue, Pole en die Oekraïne. Die aanvaarding van die besluit is voorafgegaan deur die onsuksesvolle pogings van die Veiligheidsraad van die Verenigde Nasies, wat sewe sessies gehou het om die Krim-krisis te probeer oplos, maar wat uiteindelik deur Rusland geveto is.


Kagoshima-prefektuur (鹿児島県, Kagoshima-ken?) is een van die 47 prefekture van Japan. Kagoshima is die hoofstad en belangrikste stedelike gebied.


Okinawa-prefektuur (沖縄県, Okinawa-ken?) is een van die 47 prefekture van Japan. Naha is die hoofstad en belangrikste stedelike gebied.


Die term Falco kan verwys na: Falco (cognomen), Romeinse cognomen of bynaam Falco, 'n genus in die familie Falconidae in die orde van roofvoëls Falco van Maastricht, heilige biskop Falco (motorfiets), historiese Italiaanse handelsmerk vir motorfietse Falco (sanger), Oostenrykse sanger


Die Dornier Do 17 was 'n ligte tweemotorige bomwerper wat die Luftwaffe tydens die Tweede Wêreldoorlog gebruik het. Die vliegtuig het sy nooiensvlug in 1934 voltooi. Bombers 1939–1945 Kenneth Munson, Bounty Books. 2012. ISBN 978-0-7537-2172-8


Giacomo Antonio Domenico Michele Secondo Maria Puccini (22 Desember 1858 – 29 November 1924) was 'n Italiaanse komponis van hoofsaaklik operamusiek. Die Italiaanse operakomponis se musikale styl word gekenmerk deur meesleurende melodieë en briljante orkestrasie wat ryk aan atmosfeer is en 'n sterk Impressionistiese inslag het. Giacomo Antonio Domenico Michele Secondo Maria Puccini is op 22 Desember 1858 in Lucca gebore. Hy het uit 'n musikale familie gekom, en sy vader, oupa en oupagrootjie het almal kerkmusiek gekomponeer. Die jong Puccini was koorknaap en later orrelis, en sy eerste komposisies was orrelimprovisasies. Op 18-jarige leeftyd het hy na 'n opvoering van Verdi se Aïda besluit om operakomponis te word. In 1880 het hy onder Bazzini en Ponchielli aan die konservatorium in Milaan gestudeer, waar hy sy opleiding voltooi het met 'n orkeswerk Capriccio sinfonico (1883). In 1884 is Puccini se eerste opera, Le villi, in Milaan opgevoer met die steun van 'n groep vriende onder leiding van die teksskrywer en komponis Arrigo Boito (1842- 1918). Die opera het die aandag getrek van die musiekuitgewer Giulio Ricordi (1840-1912), wat later Puccini se groot vriend en raadgewer sou word.


Systraat Serenade is 'n vierstuk Afrikaanse musiekgroep van Durban. Die groep is in 2007 gestig. Hier's Vandag, hul debuutmusiekvideo, is in Maart 2011 uitgereik en het lugtyd op MK-kanaal 324 op DStv gekry. Die groeplede is: Louis Nel — hoofsang en ritmiese kitaar Christoff Bothma — baskitaar en agtergrondsang Tristan Wentzel— elektriese kitaar en agtergrondsang Daniel Philogene — tromme Die groep tree ook soms op as 'n driestuk onder die naam "Sidestreet Serenade". Systraat Serenade (2009) Lys van Suid-Afrikaanse musiekgroepe "Systraat Serenade – Hier's Vandag (Amptelike Musiekvideo)" (in Engels). youtube.com. Geargiveer vanaf die oorspronklike op 29 Mei 2020. Besoek op 21 Februarie 2017. Hier's Vandag op YouTube Hierdie artikel is ’n saadjie. Voel vry om Wikipedia te help deur dit uit te brei.


Enno is 'n ou Duitse manlike voornaam. Enno is 'n ou Oos-Friesiese voornaam, veral van Friesiese hoofmanne. Dit is die kortvorm van die naam Eginhard (of sy gewysigde vorm, Einhard). Die naam beteken "hy wat met die swaard veg". Dit is ook moontlik dat die naam 'n kortvorm van name is wat met Egin- of Ein- begin. Die naamdag is 14 Maart.


Weert is: 'n Nederlandse munisipaliteit Weert Weert is die familienaam of van van die volgende persone: Anna De Weert (1867–1950), Belgiese skilder Kevin De Weert (gebore 1982), Belgiese fietsryer Sebald de Weert (1567–1603), Duitse matroos Weerth Wehrt Wert Werth


Eske is 'n ou Duitse vroulike voornaam van Friesiese oorsprong en ook 'n familienaam. Voornaam: Eske Bockelmann (* 1957), Duitse skrywer en onderwyser Eske Nannen (* 1942), Direkteur van die Kunsthalle Emden en die "Henri en Eske Nannen Stigting" Familienaam of van: Antje Eske (* 1943), Duitse kunstenaar Fritz Eske (1935–1967), Duitse bergklimmer William Eske (1883–1968), Duitse politikus (SPD) Naam van 'n rivier in die Ierse Graafskap van Donegal, sien die Rivier Eske


Stella Branca (12 Mei 1931 – 26 Mei 2020) was ’n Afrikaanse skrywer en kunstenaar. Verskeie van haar verhale handel oor die Namakwalandse mense en omgewing. Stella Steenkamp is op 12 Mei 1931 in Kaapstad gebore as dogter van die bekende predikant, politikus en chirurg dr. Willem Petrus Steenkamp en Antoinetta Catharina Susanna Steenkamp. Beide haar ouers raak ook bekend vir hulle skryfwerk. Vandat sy klein is, gaan sy elke jaar na Namakwaland sodat die droë lug op haar oupa, Tobias Beukes, se plaas by die Kamiesberg haar brongitis kan verbeter. Sy studeer aan die Universiteit van Kaapstad en behaal ’n Diploma in Handelskuns, waarna sy vir vyf jaar by uitgewers werk. In hierdie tyd onderneem sy twee buitelandse reise en studeer ook in die skone kunste in Parys in Frankryk, waar sy onder andere klas kry in Toulouse Lautrec se ateljee. Sy is vir etlike jare redakteur van die jeugtydskrifte Bollie, Tina en Bunny, waarna sy redakteur word van die Ou Mutual se nuusbrief Mutual Forum en Vroueburo-Forum, wat deur Ou Mutual geborg word. Laasgenoemde nuusbrief voorsien vroue van gratis advies oor finansiële, maatskaplike, opvoedkundige, arbeids en regsaangeleenthede.


Elizabeth C.M. du Toit (2 Januarie 1925, Zastron –† 1964, Amerika) is ’n Afrikaanse digter en skrywer en dogter van dr. S.J. du Toit, eweneens ’n Afrikaanse digter. Elizabeth Catharina Maria du Toit is op 2 Januarie 1925 op Zastron in die Vrystaat gebore. Haar vader was dr. S.J. du Toit, wat hoofinspekteur van onderwys in die Vrystaat was, en haar moeder is Miemie du Toit, wat self ook skrywer was. Haar ouers noem haar Prutske en sy is onder hierdie naam by haar vriende bekend. Sy word groot op Dealesville en gaan skool op Frankfort en aan die Sentraal Hoërskool in Bloemfontein, waar sy in 1940 op vyftienjarige ouderdom met onderskeiding matrikuleer. Sy studeer vanaf 1941 verder aan die Universiteitskollege van die Oranje-Vrystaat en behaal in 1943 die B.Sc.-graad met lof, met hoofvakke Sielkunde en Wiskunde. Die Universiteit van Suid-Afrika ken op grond hiervan ’n merietebeurs aan haar toe. Sy sit haar studies voort aan die Universiteit van Stellenbosch en behaal in 1945 die M.A.-graad in Sielkunde met lof. Hierna neem sy vir agtien maande ’n betrekking as lektrise in Sielkunde aan die Universiteitskollege van die Oranje-Vrystaat.


Die Canon Extender EF lense is 'n groep telelense wat deur Canon vervaardig word. Hierdie lense word tussen enige versoenbare EF-tipe lens en enige van Canon se reeks EOS kameras gebruik. Wanneer dit gebruik word met 'n versoenbare lens, sal hulle die fokuspunt van die lens met 'n faktor van óf 1.4× of 2× vermenigvuldig, maar met die vermindering van die lens se diafragma met 1 of 2 stoppe onderskeidelik. As voorbeeld, indien 'n 1.4× of 2× verlenger met die Canon EF 500mm f/4L IS USM lens gebruik word, sal dit 'n 700 mm f/5.6 of 1000 mm f/8 lens tot gevolg hê. Canon het ses modelle vrygestel: 1.4× 1.4× II 1.4× III 2× 2× II 2× III Die verlengers word met metaalbajonette en ontwerpte plastiekkante vervaardig. Daar is geen bewegende dele nie, behalwe die lenshegslot. Drie geslagte van die verlenger bestaan: die ouer 1.4× 2×, die 1.4× II en 2× II, en die 1.4× III en 2.0× III. Die II weergawes het weerverseëling en antiweerkaatsende oppervlakke binne die uitgebreide liggaam.


Katrien Engelbrecht (*1950– †14 Mei 1981) was 'n Afrikaanse digter wat kort voor haar een-en-dertigste verjaarsdag sterf weens hartversaking. Een van haar broers is die digter Herman Engelbrecht. Martha Katrina (Katrien) Engelbrecht is in 1950 gebore. Haar vader was Charl Jakob Engelbrecht, taalredakteur van Die Transvaler, en haar moeder die bekende dramadosent Aletta Gericke. Sy het twee broers, Herman Engelbrecht wat ook 'n digter is, en Dirk. As aktrise gee sy lesse in kinderdrama en voordragkuns by die Akademie vir Dramakuns (ADK), terwyl sy verder studeer vir 'n B.A.-graad in Wysbegeerte en Logika en Kommunikasiekunde aan die Universiteit van Suid-Afrika. Sy neem ook balletklasse en het by haar ouers in Linden gewoon. Op 14 Mei 1981 is sy kort voor haar een-en-dertigste verjaardag aan hartversaking oorlede. Van haar gedigte is in tydskrifte soos Standpunte gepubliseer. Haar debuut was met die digbundel Ellips. Hierdie bundel word oor die algemeen negatief beoordeel. Enkele verspreide versreëls maak indruk, maar dit word nie saamgevoeg tot 'n geslaagde geheel nie. Hierna publiseer sy ook die bundel met poëtiese gebede Monoloog met God, wat tekens gee van poëtiese ontroering en idees.


Prolecon is 'n voorstad van Johannesburg, Suid-Afrika. Dit is in Johannesburg se F-streek geleë. "Subplek Prolecon". Sensus 2011. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


'n Vlagskip is 'n vaartuig wat gebruik word deur die bevelvoerder van 'n groep vlootskepe, kenmerkend van 'n vlagbeampte wat geregtig is deur gebruik om 'n onderskeidende vlag te vertoon. Meer losweg gebruik, is dit die leierskip in 'n vloot van skepe, tipies die eerste, grootste, vinnigste, swaarste gewapende, of die welbekendste skip. Oor die jare heen het die term "vlagskip" 'n metafoor geword wat gebruik word in bedrywe soos die uitsaaiwese, motors, lugrederye, akkommodasie en kleinhandel om te verwys na die bemarker se hoogste profiel of duurste produkte en plekke. In die algemene vlootgebruik, beteken die term vlagskip fundamenteel 'n tydelike aanwysing; die vlagskip is die vaartuig waarop die admiraal se vlag wapper. Admiraals benodig egter altyd addisionele fasiliteite, insluitend 'n vergaderkamer wat groot genoeg is om al die kapteins van die vloot te kan huisves, asook 'n plek vir die admiraal se personeel om planne te beraam en bevele saam te stel. Histories kon net groter skepe sodanige vereistes akkommodeer.


Palazzo dei Principi Natoli 'n barokpaleis in Torre Archirafi, op die eiland van Sisilië in die Middellandse See, ook bekend as Palazzo Vigo. Dit dateer uit 1741 en was oorspronklik die woning van prins Giovanni Natoli II van Sperlinga, 'n Frans-gebore afstammeling van 'n lyn van miliêre vlieëniers oor 'n tydperk van duisend jaar. La Voce dell'Isola, Palazzo dei Principi Natoli (Palazzo Vigo) 30 de julho de 2016 Salvatore Mazzarella, Renato Zanca, Il libro delle Torri, le torri costiere di Sicilia nei secoli XVI-XX , Palermo, Sellerio, 1985. ISBN 9788838900891 V. Di Maggio Torri della Contea di Mascali , Acireale 1976. La Sicilia disegnata. La carta di Samuel von Schmettau (1720 – 1721), a cura di L. Dufour Ed. Società Storia Patria di Palermo. Palermo 1995. ISBN 8874010664; ISBN 9788874010660 Salvatore Trovato, Studi linguistici in memoria di Giovanni Tropea, 2009 Leo S. Olschki, Archivio storico italiano, 1963 Francesco Maria Emanuele Gaetani, Della Sicilia Nobile, I and II, stamperia de'Santi Apostoli, Palermo 1754 Francesco San Martino De Spucches, Mario Gregorio, La Storia dei feudi e dei titoli nobiliari di Sicilia Maria Giuffrè, Città nuove di Sicilia, XV-XIX secolo, 1979 Vito Maria Amico: Dizionario topografico della Sicilia, Bd. 2, 1856, S. 542.


Die 2017 Formule Een Bahreinse Grand Prix het op 16 April 2017 op die Bahrein Internasionale Renbaan in Bahrein plaasgevind. Dit was die derde wedren van die kampioenskapseisoen gewees en is deur Sebastian Vettel in sy fabrieks-Ferrari gewen. Pirelli het die volgende bande aan alle spanne by Bahrein verskaf:


Sinchromisme is 'n kunsbeweging wat in 1912 deur die Amerikaanse kunstenaars Stanton MacDonald-Wright (1890–1973) en Morgan Russell (1886–1953) gestig is. Hul abstrakte "sinchromieë," gebaseer op 'n benadering tot skilder waarvolgens kleur aan musiek gelykgestel word, was van die eerste abstrakte skilderye in Amerikaanse kuns. Al was die beweging van korte duur en het dit nie baie aanhangers getrek nie, was Sinchromisme die eerste Amerikaanse avant-garde kunsbeweging wat internasionale aandag ontvang het. Een van die inherente probleme in die beskrywing van Sinchromisme as 'n samehangende styl, hou verband met die feit dat sommige Sinchromistiese werke suiwer abstrak was terwyl ander herkenbare inhoud bevat het. Sinchromisme is op die idee gebaseer dat kleur en klank soortgelyke verskynsels is. Hulle het gemeen dat die kleure in 'n skildery op die dieselfde harmonieuse manier georganiseer kan word as wat note deur 'n komponis in 'n simfonie gerangskik word. Macdonald-Wright en Russell het geglo dat deur in kleurskale te skilder, hul visuele werk dieselfde komplekse sensasies as musiek sou uitlok.


Koning Zwelithini Stadion is 'n multidoel-stadion in Umlazi, 'n voorstad van Durban, Suid-Afrika. Dit word tans meestal vir sokkerwedstryde gebruik en was aanvanklik daargestel as 'n oefenveld vir die spanne wat deelgeneem het aan die 2010 FIFA Wêreldbeker nadat dit in 2010 opgeknap is tot FIFA standaarde. Maar aangesien spanne in die noorde van Durban gehuisves sou word, is besluit dat die Koning Zwelithini Stadion te ver weg sou wees vir oefensessies. Die stadion se klein kapasiteit is uitgebrei van 5 000 tot 10 000 as 'n blywende nalatenskap van die Wêreldbeker-Sokkertoernooi. Die stadion is vernoem na die Zoeloekoning Goodwill Zwelithini kaBhekuzulu. "argiefkopie". Geargiveer vanaf die oorspronklike op 29 September 2009. Besoek op 28 April 2017. "argiefkopie". Geargiveer vanaf die oorspronklike op 18 September 2009. Besoek op 28 April 2017. "argiefkopie". Geargiveer vanaf die oorspronklike op 29 September 2009. Besoek op 28 April 2017. "argiefkopie". Geargiveer vanaf die oorspronklike op 29 September 2009. Besoek op 28 April 2017. Hierdie artikel is ’n saadjie. Voel vry om Wikipedia te help deur dit uit te brei.


Die 1985 Formule Een Suid-Afrikaanse Grand Prix is op 19 Oktober 1985 op die Kyalami Grand Prix-renbaan in Midrand, Suid-Afrika gehou. Dit was die vyftiende wedren van die kampioenskapseisoen en is deur die Brit Nigel Mansell in 'n Williams-Honda gewen.


Magnesiumhdroksied is 'n chemiese verbinding met formule Mg(OH)2. Dit is 'n vastestof wat effens in water oplosbaar is en basiese eienskappe besit. Dit word in die natuur as die mineraal brusiet aangetref. 'n Suspensie van die hidroksied in water – melk van magnesia – het 'n pH van ongeveer 9,5 tot 10,5 en word soms teen maagsuurprobleme aangewend. Dit word in die suikervervaardiging en vir die vervaardiging van magnesiummetaal gebruik. Dit word ook as brandvertragende middel gebruik omdat dit bo 'n temperatuur van 325 °C ontbind en 31% water vrystel. ScienceLab MSDS. "Chemicalland21" (in Engels). Geargiveer vanaf die oorspronklike op 4 November 2016. Besoek op 30 April 2017.


Die term Ulster-Skots (Skots: Ulstèr-Scotch; Engels: Ulster Scots of Ulster-Scots; dikwels ook Ullans of Braid Scotch genoem) verwys na die dialekte van Skots wat in Ulster (Noord-Ierland) en aangrensende gebiede in die Republiek Ierland gebesig word. Skots ('n Wes-Germaanse taal wat nou verwant is aan Engels en nie verwar moet word met Gaeliese Skots, 'n Keltiese taal) en Ulster-Skots het 'n gemeenskaplike oorsprong in die Northumbriese dialek van Angel-Saksies wat omstreeks 500 n.C. op die Britse Eilande gevestig het. Moderne Engels daarenteen het uit die Angel-Saksiese dialek van Mercia in die Middellande van Engeland voortgespruit. Volgens George Brendan Adams het Ulster-Skots sy oorsprong in die Sentraal-Skotse dialek wat in Galloway, Ayrshire en Renfrewshire gebesig word. Soms word ook Standaardengels, wat met 'n Ulster-Skotse aksent gepraat word, hierby ingesluit. Hierdie taalsituasie is vergelykbaar aan dié van Laagland-Skots (Lowland Scots of Lallans) en Skotse Standaardengels, waarby vir die uitspraak van woorde diegene Ulster-Skotse foneme gebruik word wat die naaste aan dié van Standaardengels verwant is.


In die tandheelkunde verwys wortelpuntabses na 'n etteropeenhoping aan die wortelpunt wat ontstaan omdat tandverrotting nie gekeer is nie. Dit verskyn dikwels as haardontsteking. Hierdie artikel is ’n saadjie. Voel vry om Wikipedia te help deur dit uit te brei.


Die Rugby-uitdaagreeks – om borgskapredes bekend as die SuperSport Rugby-uitdaagreeks – is ’n plaaslike rugbykompetisie in Suid-Afrika. Die kompetisie word deur die Suid-Afrikaanse Rugbyunie georganiseer en al veertien Suid-Afrikaanse streek-/provinsiale spanne, asook die Welwitschias van Namibië en 'n Zimbabwiese Akademiespan neem deel. Die aanvangseisoen van die kompetisie was in 2017 en dien as plaasvervanger vir die Vodacombeker wat in 2015 ten einde geloop het. Die kompetisie word gelyklopend met die Superrugbyseisoen gespeel. Dit dien as ’n belangrike ontwikkelingskompetisie vir Suid-Afrikaanse rugbyspelers. Die 16 spanne is geografies in twee afdelings – Noord en Suid – ingedeel. Elke span sal deur die loop van die seisoen een keer teen die ander spanne in dieselfde afdeling speel – óf ’n tuis- óf ’n wegwedstryd. Die wenner en tweede plek van elke afdeling sal dan in die halfeindronde speel. Sommige wedstryde word na 'n neutrale plek as deel van 'n 'SuperStack'-inisiatief verskuif, waartydens drie wedstryde – waaronder 'n plaaslike amateurklubwedstryd – op een terrein gespeel word, met gratistoegang tot hierdie wedstryde om rugby onder alle sosiale groepe te bevorder.


'n Skemerbruintjie (of Common evening brown soos dit in Engels bekend staan), is 'n vlinder, Melanitis leda, en behoort tot die familie van vierpootskoenlappers (Nymphalidae). Hierdie skoenlapper sit gedurende die dag in koelteplekke tussen dooie blare, onder bosse of bome, en vlieg meestal net teen skemer rond. Dit kom oor die grootste deel van Afrika voor, insluitend Madagaskar, asook in Arabië, die Indiese subkontinent, Suidoos-Asië en in die noorde van Australië. Die subspesie, Melanitis leda africana, kom slegs in Wes-Afrika voor. Skemerbruintjies kom hoofsaaklik in plantasies, bosgebiede, boorde, parke en tuine voor, vanaf seevlak tot ongeveer 800 m bo seevlak. Dit kom ook in suikerrietplantasies voor. Die bokant van die voorvlerk het 'n kommavormige oogkol met twee wit kolletjies daarop, omring deur 'n dofgeel-oranje kleur. Die patrone op die ondervlerk wissel van skoenlapper tot skoenlapper. Die vlerkspan van die mannetjie is 65 – 70 mm, en die van die wyfie is 60 – 65 mm.


Standard Bank-sentrum Standard Bank Centre Verdiepings 34 (bogronds) + 5 (ondergronds) Voltooiing 1968/1970 Argitekte HPP Hentrich-Petschnigg & Partner KG Stucke, Harrison, Ritchie & Partners (as vennote) Strukturele ingenieurs Ove Arup & Partners Londen – Johannesburg Meganiese ingenieurs Everitt, de Kock & Partners Pretoria Opdraggewer Standard Bank van Suid-Afrika Bpk. Straatadres Simmondsstraat 5 / Foxstraat 78 SBD Johannesburg Argitektoniese besonderheid Konstruksie as "hangende gebou" Die Standard Bank-sentrum is 'n wolkekrabber in die hart van Johannesburg se finansiële distrik wat tussen 1966 en 1968 as kantoorgebou vir Standard Bank van Suid-Afrika Bpk. opgerig is om 'n ouer Standard Bank-gebou op die perseel te vervang. Vir die verwesenliking van die projek is verskeie nuwe gevorderde boutegnieke ingespan wat in die 1960's as baanbrekend beskou is. So is die wolkekrabber met 'n hoogte van 139 m en 30 000 m² kantoorruimte, wat destyds as die bank se nuwe hoofkwartier beplan is, as ’n “hangende gebou” van bo af ondertoe gebou. Ná voltooing van die sentrale betonkerntoring met vier skagte, wat volgens die tradisionele boutegniek van glybekisting stapsgewys gegiet is, is drie uitkragende drarakke gebou waaraan die verdiepings "opgehang" is.


Ahmed Hoosen Deedat (Gujarati: અહમદ હુસેન દીદત, 1 Julie 1918 – 8 Augustus 2005) was 'n Suid-Afrikaanse skrywer en openbare spreker van Indiese afkoms. Hy was veral bekend as 'n Moslem-sendeling, wat talle inter-godsdienstige openbare debatte met evangeliese Christene, sowel as video-lesings oor Islam, die Christendom en die Bybel gehou het. Deedat het die IPCI, 'n internasionale Islamitiese sendelingsorganisasie gestig. Hy het ook verskeie boeke oor Islam en die Christendom geskryf. In 1986 het hy die Koning Faisal Internasionale Prys ontvang vir sy vyftig jaar van sendingwerk. Hy het sy skryfwerk en lesings in Engels gedoen. (en) Ahmed Deedat – How It All Began, by Fatima Asmal, Islamic Voice, September 2005


Die 2009 Formule Een Australiese Grand Prix is op 29 Maart 2009 in Melbourne, Australië, gehou. Dit was die eerste wedren van die kampioenskapseisoen en is deur Jenson Button in sy Brawn-Mercedes gewen.


"Liewe Maan" is die Afrikaanse weergawe van die Duitse volksliedjie "Guter Mond, du gehst so stille". Dit is ’n anonieme liefdesliedjie uit omstreeks 1800. Die sanger sing oor sy verlange na ’n geliefde na wie hy nie kan gaan nie omdat hy reeds "gebonde" is. Die eerste vers van die Afrikaanse weergawe is deur B. Kok geskryf en die tweede deur Helen Malan. Liewe maan, jy seil so langsaam deur die awendwolke heen. Jy's so kalm en ook so rustig; kon ek daardie rus maar leen. Treurig staar ek in die verte na jou stille eensaam baan. O, hoe wreed is tog die noodlot – nooit sal ek na jou kan gaan. Liewe maan, ek wil my smarte aan jou luist'rend oorvertel, wie dit is wat steeds my hart met 'n teer herinn'ring kwel. My geheim is by jou veilig; sien dus maar my trane aan. My verlange is my heilig, maar ek weet jy sal verstaan. "FAK-sangbundel aanlyn". Geargiveer vanaf die oorspronklike op 11 Mei 2017. Besoek op 13 Mei 2017.


Spirit is die veertiende ateljee-album van die Engelse musiekgroep Depeche Mode en is op 17 Maart 2017 deur Columbia Records vrygestel. Dit is voorafgegaan deur die enkelsnit Where's the Revolution. Spirit is die tweede album van die groep onder Columbia. Die album is saam met die nuwe vervaardiger James Ford opgeneem. "AllMusic Review by Neil Z. Yeung" (in Engels). allmusic.com. Geargiveer vanaf die oorspronklike op 29 Maart 2019. Besoek op 8 Julie 2017. Hierdie artikel is ’n saadjie. Voel vry om Wikipedia te help deur dit uit te brei.


Cleft Peak is ’n bergpiek in die Drakensberg in KwaZulu-Natal. Dit is deel van die Drakensberg-platorand wat die grens tussen Suid-Afrika en Lesotho vorm. Cleft Peak is die tweede hoogste piek in die noordelike deel van die gebied, ná Mont-aux-Sources, wat enkele meters hoër is. Die maklikste staproetes is vanaf Mlabonjavalei en die Orrelpypspas. Dit is steil bergop tot op die platorand, waarna daar oor heuwels op en af tot by die piek gestap kan word. Lys van bergpieke in Suid-Afrika HAT Taal-en-feitegids, Pearson, Desember 2013, ISBN 978-1-77578-243-8 1001 Moet-sien Plekke, Struik, 2006, ISBN 978-1-77007-216-9 Hierdie artikel is ’n saadjie. Voel vry om Wikipedia te help deur dit uit te brei.


Die Canon EOS 600D is 'n 18.0 megapieksel digitale enkellensreflekskamera, wat op 7 Februarie 2011 deur Canon vrygestel is. Dit is bekend as die EOS Kiss X5 in Japan en die EOS Rebel T3i in Noord-Amerika. Die 600D is die tweede Canon EOS kamera met 'n artikulerende LCD-skerm en vervang die 550D, hoewel die vorige model nie gestaak is tot Junie 2012, toe die opvolger van die 600D, die 650D, bekend gestel is nie. 18.0 effektiewe megapieksel APS-C CMOS sensor Full HD 1080p video-opname op 24/25/30 raampies/s HD 720p video-opname teen 50/60 raampies/s 3-10× Digitale Zoem in video-opname (slegs beskikbaar in 1080p). DIGIC 4 beeldverwerker 14-bit analoog na digitale sein-omskakeling 3.0-duim (76 mm) Vari-hoek 3:2 aspekverhouding LCD artikuleringskerm. Lewendige terugspeel Ingeboude flits met Speedlite koordlose multiflitsondersteuning 9 punt AF met die sentrum kruis-tipe sensor sensitief op f/2.8 Vier metingmodes, met behulp van 63 sones: plek, gedeeltelike, sentrum-geweegde gemiddelde, en evaluerende meting.


Die Vesting Aarburg is 'n magtige vesting in die suidweste van die Kanton van Aargau in Switserland. Dit is op 'n steil rotsrand hoog bo die dorp van Aarburg geleë. Die kasteel is in die vroeë 12de eeu gebou om die smal stuk van die Aare (rivier) te beheers. Die stad van Bern het die kasteel tussen 1659 en 1673 uitgebrei om 'n meer as 400-meter-lange vesting te vorm. Annelies Hüssy, Christoph Reding, Jürg Andrea Bossardt, Manfred A. Frey, Hans Peter Neuenschwander: Die Burg und Festung Aarburg. Hrsg.: Gesellschaft für Schweizerische Kunstgeschichte. Schweizerische Kunstführer, Band 819, Serie 82. Bern 2007, ISBN 978-3-85782-819-5 Kantonales Jugendheim Aarburg Weitere Bilder der Festung Informationen über die Festung und Führungen Geargiveer 17 September 2017 op Wayback Machine Festung Aarburgim Online-Denkmalschutzinventar des Kantons Aargau


Die Ruïne Clanx, of "Kasteel te Appenzell", is die oorblyfsels van 'n middeleeuse kasteel noord van die stad Appenzell. Die kasteel aan die begin van die 13de eeu deur die Here van Sax, onder Abd Ulrich van St. Gallen gebou en het as toevlugsoord  vir die abde van die klooster van St. Gallen gedien. In 'n dokument uit die jaar 1219 word die kasteel vir die eerste keer genoem. Die vernietiging van die kasteel deur opstandige boere in 1401 het die Appenzeller Vryheidsoorloë ontketen. Die uitgrawings in en om die kasteel het in 1949 plaasgevind. Clanx Historisches Lexikon der Schweiz Burg Clanx / Appenzell op burgenwelt.org Interaktives 360-Grad-Panorama von der Ruine Clanx[dooie skakel]


Anna-Louize Heiberg (*12 Desember 1924, Ceres – † 25 Januarie 2013, Kaapstad) was professor in Wysbegeerte aan die Universiteit van Natal en Afrikaanse skrywer van romans. Anna Louize Conradie is op 12 Desember 1924 op Ceres in die Kaap gebore as enigste dogter en een van drie kinders van die posmeester Louis Jakobus Conradie en Elizabeth Hoitsema, wat op 16 April 1918 getroud is. Haar broers is Christoffel Hermanus en Frederik Jan. Haar pa word op 1 Februarie 1950 aangestel as die posmeester van Kaapstad en hy beskryf die geskiedenis van die Poskantoor in die boek Spaanders wat vlieg, wat in 1953 gepubliseer is. Sy matrikuleer aan die Hoërskool Jan van Riebeeck in Kaapstad en studeer verder aan die Universiteit van Kaapstad, waar prof. dr. Andrew H. Murray, kleinseun van die beroemde prediker Andrew Murray, een van haar leermeesters is. In 1944 behaal sy haar M.A.-graad in Wysbegeerte met ’n verhandeling oor The contribution of A.A. Bowman's notion of system to his metaphysic of ethics en in 1957 verwerf sy haar doktorsgraad in wysbegeerte cum laude met ’n proefskrif oor The neo-Calvinistic concept of philosophy, with special reference to the philosophy of H. Dooyeweerd.


Edward William Stephen Hammond (18 April 1944 – 5 Desember 1999) was ’n Afrikaanse digter, wat die Eugène Maraisprys met sy poësie verower het. Edward William Stephen Hammond was op 18 April 1944 op die delwersplaas Badhope gebore, wat geleë is op ’n plekkie met die naam Sydney-on-Vaal langs die Vaalrivier naby Barkly-Wes. Sy laerskooljare bring hy op die delwerye deur en hy studeer dan aan die Hoërskool Vaalrivier te Barkly-Wes. Gedurende 1957 verhuis die gesin na Kimberley en hy matrikuleer in 1962 aan die Rooidak Hoërskool op Boshof in die Vrystaat. Vanaf 1965 tot 1968 studeer hy aan die Universiteit van Stellenbosch en verwerf die B.A.-graad in 1967 en die Senior Onderwysdiploma in 1968. In hierdie tyd is hy ook lid van D.J. Opperman se Letterkundige Laboratorium en verskyn van sy verse in Stellenbosse Student. Hy hou hierna op verskeie plekke skool, onder meer op Kakamas in die Noord-Kaap, waar hy ’n nuwe skoollied skryf (later deur S. le Roux Marais getoonset), Jansenville in die Oos-Kaap en Johannesburg.


A.J. Herholdt (1831–1901) was ’n belangrike Afrikaanse digter uit die tydperk van die Eerste Afrikaanse Taalbeweging. Albertus Johannes Herholdt was op 15 Augustus 1831 op die plaas Jackhalsfontein in die distrik Hanover gebore as die jongste van tien kinders. Hy word in Graaff-Reinet gedoop. Die stamvader van die Herholdts in Suid-Afrika is Albrecht Johannes Heinrich Herholdt,  wat in 1739 as soldaat uit Bützow in Duitsland na die Kaap kom. In 1746 word hy vryburger en meulenaar op Stellenbosch en trou met Johanna Sophia Greyling. Hulle het nege kinders, die oudste waarvan Johan Daniel Herholdt is, A.J. se oupa. Daniel se vierde kind is Albertus Johannes Hendricus Herholdt (1788–1874), wat A.J. se pa is. Sy ma is Petronella Jacoba Hauptfleisch, en sy ouers is  in 1810 met mekaar getroud. Sy pa is ’n rondreisende plattelandse onderwyser wat van een plaas na die ander swerf om die boere se kinders te onderrig en maar karig vergoed word vir sy dienste. Vir verdere inkomste hou hy dan ook ’n aantal skape en bokke aan, met die seuns wat die kleinvee moet oppas en daarom beurte maak om die skool by te woon.


Benrose is 'n voorstad van Johannesburg in Suid-Afrika. Benrose en sy uitbreidings is voorstede sowat 6 km oos van Johannesburg se stadsaal, suid van die spoorlyn na Germiston en van die woonbuurt Belgravia, ’n onderafdeling van Jeppestown. Dis hoofsaaklik nywerheidsgebiede en pakhuisvoorstede, genoem na R. Horowitz, wat die gebiede aangelê het op die plaas Doornfontein No. 92, ter nagedagtenis aan sy moeder, Rose, wat tydens die Tweede Wêreldoorlog in ’n Duitse konsentrasiekamp omgekom het. Die naam Benrose teken “seun van Rose”. Die dorpsgebiede is op 4 Junie 1952 geproklameer. Horowitz het bekendgestaan as die “mynhoopkoning” omdat sy maatskappy grond wat ontsier is deur mynhope gekoop, die grond laat gelykmaak en dan nywerheidsgebiede daarop aangelê het. Volgens die sensus van 2011 was die inwonertal net 23, van wie 15 wit, vyf swart en drie Asies of Indiërs was. Vir sensusdoeleindes is die voorstad 0,74 km2 groot. In die vorige sensus was die gebied amper twee keer so groot en het dit ook die plakkerskamp George Goch ingesluit. Toe was die bevolking 4 323, van wie 99,72% swart was, nege wit en drie bruin.


'n Onderhoud is 'n gesprek waar vrae gevra en beantwoord word. In alledaagse taal verwys die woord "onderhoud" na 'n een-tot-een gesprek waar een persoon as die ondervraer of onderhoudvoerder en die ander persoon, afhangende van die konteks, as ondervraagde, aansoeker of kandidaat optree. Daar word beurtelings vrae gevra en reageer. Onderhoude behels gewoonlik die oordra van inligting van die ondervraagde aan die onderhoudvoerder, en alhoewel dit gewoonlik die primêre doel van 'n onderhoud is, kan dit wedersyds plaasvind. 'n Mens kan 'n onderhoud, waar tweerigtingkommunikasie plaasvind, kontrasteer met 'n eenrigtingvloei van inligting, soos by 'n toespraak. Onderhoude word gewoonlik van aangesig tot aangesig en in persoon gevoer, maar met moderne kommunikasietegnologie soos die Internet en videokonferensie-sagteware kan gesprekke plaasvind waar partye geografies geskei is. Dan is daar telefoniese onderhoude wat sonder visuele kontak gevoer kan word. Alhoewel onderhoude amper altyd mondelinge gesprekke tussen twee of meer partye gehels, kan twee persone 'n "gesprek" voer deur vrae en antwoorde oor en weer te tik.


Hendrik Januarie is ’n Afrikaanse digter. Hendrik Januarie is op 16 Oktober 1941 op die plaas Amalienstein in die distrik Ladismith in die Kaapprovinsie gebore. Terwyl hy nog ’n baba is, vestig die gesin hulle vir ’n kort periode op Albertinia en verhuis daarna na Kouveld in die distrik Laingsburg, waar sy ouers op die plaas van ene Hunlun werk. Die kliphuisie waarin hulle woon, stort tydens ’n vloed ineen en hulle verhuis dan na die plaas Voorplaas en daarna na die plaas Vaaltreur. Op sewejarige ouderdom word hy gestuur om by sy tante wat in Opsoek woon te loseer sodat hy kan begin skoolgaan. Vir ’n kwartaal gaan hy skool by die Lutherse Skool in Amaliënstein maar gaan vanaf die volgende kwartaal na die Engelse Kerk se Primêre Skool te Zoar in die Klein Karoo, omdat sy tante se kinders daar is. Toe Hendrik veertien is, verhuis sy ouers na Opsoek waar sy vader kleinhoewes om die helfte bewerk en Hendrik verplig is om hand by te sit. In 1957, op sestienjarige ouderdom, voltooi hy standerd ses en gaan dan na Elsiesrivier in Kaapstad waar hy in 1961 aan die Hoërskool Elsiesrivier matrikuleer.


Die term of woord skeer het verskeie moontlike betekenisse: Skeer (s.nw.) – 'n benaming vir klein, onbewoonde rotseilandjies in die Noordelike Halfrond se ysgebiede. Skeertuig (s.nw.) – 'n doelgeboude amfibiese voertuig/vaartuig wat met gemak oor enige gladde terrein, hetsy ys, land of water, kan beweeg. Skeer (ww.) – Skeer 'n skaap (om die wol te benut); skeer jou baard of hare af (om beter versorgd te lyk). Skeer (ww.) – "Skeer die gek met iemand", m.a.w. maak 'n grap van 'n ongemaklike situasie.


Dirk Jordaan is ’n Afrikaanse joernalis en skrywer. Dirk Jordaan is op 18 Februarie 1963 op Vryheid gebore. In 1980 matrikuleer hy aan die Hoërskool Vryheid en na sy verpligte militêre diensplig studeer hy verder aan die Potchefstroomse Universiteit vir Christelike Hoër Onderwys. Hier behaal hy in 1986 sy B.A.-graad in Kommunikasiekunde, waarna hy by die redaksie van Beeld in Johannesburg aansluit. Later word hy senior assistent-redakteur. Hy bly in Rietfontein in Pretoria. Sy roman “Die jakkalssomer” is in 2007 ’n finalis in Insig en Sanlam se Groot Romanwedstryd en dit is ook ’n finalis vir ’n ATKV-Veertjie-toekenning in die afdeling spanningslektuur. Hierin volg polisiekaptein Div Pelser van die Nasionale Vervolgingsgesag die spoor van vier lyke wat lank na hulle dood in ’n vlak graf in die Oos-Kaap gekry word. Die soektog is na Die Jakkals wat vir die moorde verantwoordelik is en Div se lewe is sommer gou in gevaar. In sy speurtog word die wêreld van Suid-Afrika onder apartheid en kort daarna oopgevlek. Die boek getuig van deeglike navorsing en ’n indringende waarnemingsvermoë.